Programi u čast jeziku (video) -\nProgrami u čast jeziku (video)\nMeđunarodni dan maternjeg jezika 21. februar ove godine u Vukovom kraju prigodno je obeležen u Naučno obrazovnom kulturnom centru Vuk Karadžić u Tršiću, koji je istovremeno bio domaćin predstavnicima deset lokalnih samouprava zainteresovanih za osnivanje ovakvih centara izvrsnosti.\n– Jezik je deo našeg kulturnog identiteta i kroz njegovo izučavanje predstavlja se svako društvo, kaže pomoćnik gradonačelnika Ljubinko Đokić. Podsetio je na veliku ulogu dela Đure Daničića „Rat za srpski jezik“ što je doprinelo Vukovoj jezičkoj reformi. Ističe četiri stuba na koje se oslanja svaki maternji jezik – porodicu, školu, pozitivne misije uglednih pojedinaca i lektorsku službu. – Živimo u vremenu ekspanzije društvenih mreža i zato se moramo boriti za očuvanje srpske ćirilice, kaže Đokić, podsetivši na Bugare i Ruse koji su uspešno zaštitili svoj jezik i pismo, što je teže recimo bilo Francuzu Arnou Bujonu, koji sve na društvenim mrežama piše srpskom ćirilicom, ali su komentari latinični što svakako nije dobro. Zahvaljujući vladi Srbije i finansijskoj podršci, kao i velikim naporima gradonačelnika Loznice, sredstvima iz budžeta grada izgrađen je Obrazovno naučni centar koji je postao mesto gde se neguje i popularizuje srpski jezik i kultura. Mladi iz cele Srbije, regiona, dijaspore i svih strana sveta koji žele da izučavaju srpski jezik imaju svestranu i konstruktivnu podršku u ovom centru što je bila naša zamisao, zaključio je Đokić.\n– U duhu ideje ministra prosvete Mladena Šarčevića da se u Srbiji zanovi rad dvadesetak centara izvrsnosti danas smo se okupili u Tršiću da od ovog „prvenca“ usvojamo iskustva koja će na bazi želje, volje i potencijala doprineti da se na celoj teritoriji Srbije podižu ovakvi centri koji će zadovoljavati potrebe mladih ljudi da se višestrano obučavaju prema svojim htenjima i interesovanjima, stiču objedinjena znanja iz sveta nauke, obrazovanja i privrede, ističe Sanja Radmilović, iz Ministarstva prosvete zadužena za sferu centara izvrsnosti.\nMeđunarodni dan maternjeg jezika obeležava se od 2000. godine pošto je UNESKO godinu dana ranije doneo takvu preporuku. Direktorka lozničkog Centra za kulturu Snežana Nešković Simić podseća da ogranak Vukove zadužbine koji u Loznici uspešno afirmiše profesorka Nevena Mitrović iz Gimnazije redovno doprinosi lepoti maternjeg jezika poetskim programom u slavu ovog datuma.\nPrevious Rok za zamenu isprava o oružju važi do 5 marta 2020 godine\nNext Konferencija SNS Loznica – Milan Jugović i Marko Jovanović (video)


Grafit UČK na zdravstvenoj ambulanti u Suvom Dolu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Grafit UČK na zdravstvenoj ambulanti u Suvom Dolu\nPosebno zabrinjava što je ova poruka kojom se direktno slave zločini nad Srbima i ova zločinačka grupacija, ispisana na dan početka NATO agresije na našu zemlјu i dok čitava Srbija žali svoje žrtve.\nDok se čitav svet bori protiv pandemije virusa Kovid 19, a Srbija pokazuje podršku i solidarnost doniranjem vakcina i medicinske opreme svima kojima su one neophodne, Albanci demonstriraju netoleranciju i netrpelјivost prema lekarima i medicinskim ustanovama.\nU prethodnom talasu epidemije, specijalne policijske jedinice iz Prištine sprovodile su racije u srpskim domovima zdravlјa na KiM u potrazi za vakcinama i lekovima, saslušavali srpske lekare zbog sumnje da su učestvovali u spasavanju života vakcinacijom.\nNa sve to, naša zemlјa je odgovorila odmereno i mirno i nastavila da nudi pomoć u vidu vakcinacije Prištini, kao što je prošlog aprila donirala 1.000 testova protiv Kovida 19.\nNažalost, ovakvo zastrašivanje u vidu grafita ne iznenađuje kada se u obzir uzmu poruke netrpelјivosti i mržnje koje su juče upućivane iz Prištine, a koje su kulminirale u stavu Alјbina Kurtija da pogazi dijalog i sve postignute dogovore, poništi formiranje ZSO i pred Srbiju postavi četiri ultimatuma.\nSada je kristalno jasno zbog čega Beograd upozorava da se takva retorika uvek prelije u realan život na Kosovu i Metohiji i zbog čega naša zemlјa insistira na dijalogu i kompromisu kao jedinom putu ka stvaranju mira i suživota na ovim prostorima.


Premijer Hrvatske objasnio zašto su on i kolega iz Slovenije na samitu u Berlinu - Sputnjik Srbija\n16:24 29.04.2019 (osveženo 16:27 29.04.2019) Preuzmite kraći link\nPlenković je danas rekao da je to pre svega pitanje za Merkelovu i Makrona.\n„Sastanak koji su sazvali kancelarka Angela Merkel i predsednik Makron ima za cilj da izvrši rezime gde smo trenutno kada je reč o jugoistoku Evrope. Hrvatska i Slovenija su pozvane jer su dve države koje kontinuirano rade, ja bih rekao Hrvatska čak i više od svih drugih i ističu tu temu na nivou Evropskog saveta“, izjavio je Plenković novinarima.\nVučić je juče, komentarišući format samita i izbor učesnika, naveo da će Srbija na skupu u Berlinu jedina govoriti protiv nezavisnosti Kosova.\nOn je juče izjavio da srpskoj delegaciji u Berlinu neće biti lako, na šta već unapred upućuju, kako je rekao, „čudni momenti“ — sam format sastanka i izbor učesnika, preneo je Tanjug.\n„Nemam ništa protiv Šareca, naprotiv, ali zašto Šarec, a ne Dančila, zašto Plenković, a ne Orban, zašto ne Borisov“, rekao je Vučić.


Novembarsko okupljanje .NET UG BGD 2012 - .NET User Group - Beograd -\n.NET User Group - Beograd » Blog » Novembarsko okupljanje .NET UG BGD 2012\nNovembarsko okupljanje .NET UG BGD 2012\nDragi članovi MSForge-a,\nObaveštavamo Vas da će se u četvrtak, 8. novembra sa početkom u 18:30 održati okupljanje .NET korisničke grupe u Beogradu u prostorijama Microsoft Srbija, Španskih boraca 3/III na Novom Beogradu.\nNaziv: HTML5 i real-time web aplikacije\nMedju mnogobrojnim novim funkcionalnostima koje nam donosi HTML5 standard veoma su znacajne one koje cine komunikaciju izmedju servera i klienta brzom I efikansijom, kao i one koje omogucavaju uspjesno funkcionisanje nase aplikacije cak i kada smo "odseceni" od interneta. Ovom prilikom ce biti demonstrirano kako nase aplikacije mogu biti postati efikasnije koriscenjem WebSocketa i indexDBa\nPredavač: Janko Radusinović, Andantino doo\nTrenutno je direktor/Solution Architect u Andantino d.o.o. Bavi se programiranjem vise od 20 godina, najpre za slavu (što je uključivalo pobede na desetak takmičenja, od gradskih do međunarodnih), a od 1993. profesionalno. Crnogorski geni uvek insistiraju da se sve što se mora uraditi uradi na najlakši način, što zahteva konstantno praćenje novih tehnologija i otkrivanje prečica koje nam one omogućavaju.\nPoučen poslovicom “Ako od alata imate samo čekić, svi problem će vam izgledati kao ekseri”, izbegava specijalizaciju u jednoj oblasti što mu, veruje, pomaže da rešenja nalazi tačno na onom mestu gde ih je najlakše implementirati. Trenutno je 5xMCPD za Azure, Web, Windows, WindowsPhone I Silverlight 4,kao I i MCITP Database Dev SQL 2008.\nPosted Nov 07 2012, 04:59 PM by admin


Vesti online / Sport / Šoutajm / U Beogradu sneg, a pogledajte gde se nalazi fudbaler Zvezde (VIDEO)\nNaporna sezona je iza fudbalera Crvene zvezde, mnogo utakmica što u domaćem šampionatu, tako i u Evropi. Sad je za izabranike trenera Vladana Milojevića došlo vreme za više nego zasluženi predah.\nPodrazumeva se da će praznike provesti u društvu porodice i prijatelja, a jedan od njih otišao je u nešto toplije krajeve što je i potvrdio na Instagram story-ju.\nGoran Čaušić otputovao je u Dubai gde uživa u prelepoj plaži i pogledu na zadivljujući horizont.\nKako su u Srbiji sneg i niske temperature, verujemo da mu itekako prija odlazak u Dubai.\nFUDBAL Tri velika potpisa poslednjeg dana – Boaći, Čaušić i Marin!\nFUDBAL Čaušić: Nisam otišao na lep način, ali to su bili drugi ljudi\nFUDBAL Čaušić: Bez straha na Enfildu, pa šta bude


Milivoj Vrebalov o funkcijama: Ja bolje nemam od Novog Bečeja\nOva godina je počela u znaku mogućeg sukoba interesa kada je reč o opštini Novi Bečej.\nRadio Novi Bečej i hotel „Tiski cvet“ u subotu uveče u hotelu umesto nekadašnje Zanatske večeri, organizuju Preduzetničko veče. Cena ulaznica je 100 dinara po osobi, a u cenu je uračunata večera, piće i tombola.\nPredaja imovinskih karata do 31. januara: Šta imaju funkcioneri države?\nAgencija za borbu protiv korupcije posle 31. januara trebala bi da objavi imovinske karte svih funkcionera u Srbiji. Dok se to čeka, mediji su objavili ranije, nakon izbora objavljene, imovinske karte državnih funkcionera.\nPo tim podacima, predsednik Srbije Boris Tadić ima istu imovinu koju je imao i 2004. godine: ne poseduje nikakvu nepokretnu imovinu i ima 50.000 evra na računu, a to su mu dali roditelji. Tadić nema ni automobil.


Pozorište Prijedora u novom ruhu od proljeća - Klix.ba\nPozorište Prijedora u novom ruhu od proljeća\n28.1.2015. u 15:10\nRekonstrukcija zgrade Pozorišta Prijedor odvija se predviđenom dinamikom i grad Prijedor će na proljeće dobiti prelijep objekat pozorišta, izjavio je danas gradonačelnik Marko Pavić.\n"Ovo je jedan izuzetan objekat kulture u našem gradu koji je bilo potrebno zaštititi od daljeg propadanja i imali smo obećanja da će nam se pomoći, a na kraju, kada smo vidjeli da pomoći nema ni sa jedne strane, odlučili smo da sami uradimo dogradnju i ponovo pokrijemo objekat jer je prokišnjavao", rekao je Pavić novinarima u Prijedoru nakon obilaska gradilišta.\nOn je istakao da je iz gradskog budžeta za ovaj projekat izdvojeno 426.000 KM.\n"U okviru ove zgrade dobili smo potpuno nove sadržaje, potpuno je promijenjen krov i trenutno se izvode radovi na fasadi gdje će biti zadovoljena i energetska efikasnost objekta", naveo je Pavić.\nDirektor Pozorišta Prijedor Zoran Baroš rekao je da je, dogradnjom, Pozorište dobilo 220 metara kvadratnih novog korisnog prostora gdje će biti smješteno nekoliko novih garderoba, šnajderaj, prostor za biblioteku i dva mini apartmana za smještaj gostujućih glumaca i reditelja.\nOn je izrazio zahvalnost gradskoj upravi koja je poslije 20 godina prihvatila projekat dogradnje i renoviranja ovog objekta starog više od šest decenija.\nU Pozorištu Prijedor od augusta traju radovi nadogradnje, pokrivanja, uređenja i opremanja nadograđenog prostora, zamjene dasaka na sceni i uređenja stepeništa na centralnom i na službenom ulazu za šta je novac izdvojen iz budžeta grada Prijedora.


Beograd pamti genocid u Srebrenici - Žene u crnom\n- Ulična akcija Žena u crnom “Nikada nećemo zaboraviti genocid u Srebrenici” u sredu 10. jula 2019. od 19:30 do 20:30, na Brankovom mostu i Fruškogorskoj ulici (kod Parka nesvrstanih zemalja).\n- Skup paljenje sveća “Sećamo se žrtava genocida u Srebrenici” koji organizuje Inicijativa mladih za ljudska prava kao izraz poštovanja prema žrtvama genocida u Srebrenici, u četvrtak 11. jula od 19 do 20h kod parka između Predsedništva i Skupštine grada.\n- Pozorišni performans “Srebrenica: Kada mi ubijeni ustanemo” u produkciji Helsinškog odbora za ljudska prava u Srbiji biće odigran u četvrtak 11. jula 2019. godine, u Maloj sali Zadužbine Ilije M. Kolarca, sa početkom u 20 časova. Ulaz na događaj je besplatan.\nGenocid u Srebrenici je najveći ratni zločin i nakon Drugog svetskog rata u Evropi. Režim S. Miloševića saučesnik je genocida pružanjem ogromne političke, vojne, logističko-finansijske pomoći Vojsci Republike Srpske. Ovom prilikom podsećamo da je:\nDržava Srbija prva i do sada jedina država na svetu koja je presudom Međunarodnog suda pravde (2007.) proglašena odgovornom za kršenje Konvencije o sprečavanju i kažnjavanju zločina genocida zbog toga što što su njeni državni organi znali ali ništa nisu uradili da spreče genocid u Srebrenici.\nU Haškom tribunalu je, van razumne sumnje, dokazana individualna krivična odgovornost velikog broja pripadnika srpskih oružanih formacija i političkih institucija koje su delovale u duhu ostvarenja teritorijalnog projekta Velike Srbije, a genocid u Srebrenici je deo tog projekta.\nU celom svetu, posebno u državama i institucijama Evropske Unije kao i Saveta Evrope, 11. jul obeležava se kao Dan sećanja na genocid u Srebrenici. Najvažnije međudržavne evropske institucije zahtevaju da se negiranje genocida kvalifikuje kao krivično delo, jer je to vređanje i ponižavanje žrtava, ugrožavanje mira i bezbednosti prvenstveno građana/nki BiH, kao i cele regije. Na sve te zahteve i apele država Srbija ostaje slepa i gluva, čime potvrđuje jaku sponu između ideologije zločina i sadašnjih vlasti Srbije, kontinuitet moralnih i kulturnih obrazaca sa režimom pod kojim je izvršen genocid.\n- Da da se 11. jul proglasi Danom sećanja na genocid u Srebrenici u Republici Srbiji;\n- Da se negiranje genocida u Srebrenici kvalifikuje kao krivično delo;\nNa dan 11. jula, pored naših aktivnosti u Beogradu, iskazaćemo solidarnost i odgovornost odlaskom grupe aktivistkinja i aktivista na komemoraciju/dženazu u Potočare/Srebrenica, gde ćemo, zajedno sa porodicama žrtava srebreničkog genocida, prisustvovati ukopu posmrtnih ostataka žrtava.


Opština i Crveni krst za bolji život građana - Grad Prokuplje\nU Izveštaju o radu Opštinske organizacije Crvenog krsta Prokuplje za prošlu godinu,pored ostalog se navodi da je u sklopu rada Narodne kuhinje podeljeno više od 97.000 obroka. Lokalna samouprava obezbedila je sredstva za spremanje 22.000 obroka,dok je Crveni krst raznim donacijama spremio skoro 75.000 obroka.\n– Od septembra prošle godine svakog petka u mesecu korisnicima Narodne kuhinje deljeni su lanč-paketi. Novac za finansiranje 2.540 kilograma lanč-paketa obezbedila je lokalna samouprava. Usluge Narodne kuhinje mesečno je koristilo više od 450 najsiromašnijih stanovnika opštine,rekla je sekretar Opštinske organizacije Crvenog krsta Prokuplje Dušica Dinić i dodala da su u potpunosti odradili program “Pomoć na terenu” koji im je poverila Opština Prokuplje.\nOna je istakla da je u sklopu programa “Pomoć na terenu” stanovnicima seoskog područja podeljeno 1.653 paketa,odnosno 21.695 kilograma osnovnih životnih namirnica,koje je finansirala lokalna samouprava i 7.575 kilograma brašna iz sopstvenih izvora. Ove pakete mesečno je u proseku dobijalo 150 porodica.\nIz budžeta Opštine Prokuplje finansirana je i nabavka ogrevnog drveta za socijalno ugrožene porodice.\n– Za kupovinu 385 kubnih metara ogrevnog drveta izdvojeno je dva miliona dinara. Ogrevna drva dobilo je 87 porodica,izjavila je Dušica Dinić i dodala da su u realizaciji svojih socijalnih programa,osim lokalne samouprava,imali veliku pomoć od strane Centra za socijalni rad,JKP “HAMMEUM” i drugih ustanova.


Politika: Rakić: Odluka o učešću u kosovskoj vladi posle konsultacija sa Vučićem, barikade na Severu - BalkaniYUm.TV '); } //]]>\nRakić je za Radio-televiziju Srbije rekao da su se srpski građani protekle noći samoorganizovali i ponovo su na severu KiM postavili barikade.\nPoručio je da Srbi na Kosovu i Metohiji nisu uplašeni i da "nikada više takav brutalan teroristički napad od strane jedinica ROSU neće smeti da se dogodi na severu", jer su preduzete neke aktivnosti.\n"Nasilan pokušaj okupacije severa. Nisu nas uplašili, ostajemo dole. Borićemo se svim demokratskim sredstvima za slobodu i sačuvaćemo je... Ovo nije bio samo brutalan napad, ovo je bio klasičan teroristički napad na goloruk srpski narod. Niko od prisutnih nije dao nijedan povod da specijalna jedinica ROSU reaguje na ovakav način", kazao je Rakić.\nPrema njegovim rečima, specijalne jedinice ROSU juče su napali Srbe bez povoda "ničim izazvani" i bili su spremni pucaju.\n"Specijalci jedinica ROSU bez povoda šutirali su i gazili naš narod", kazao je Rakić.\n"Oni to nisu uradili sami, imali su pomoć od stranih mentora. Marko Đurić imao je alternativni izlaz, ali nije hteo da napusti učesnike dijaloga. Pokušali su da ga ponize, ali nisu. On je hrabar čovek, stao je ispred svog naroda", kazao je Rakić.\nRakić je rekao i da je direktoru Kancelarije Vlade Srbije za Kosovo i Metohiju Marku Đuriću, nakon što je prebačen u centralni deo Srbije, prva pomoć ukazana u Kuršumliji, a potom u Kliničkom centru Srbije u Beogradu.


Rusija neće prodavati naftu po ceni ispod tržišne sebi na štetu - 02.06.2022, Sputnik Srbija\nRusija neće prodavati naftu po ceni ispod tržišne sebi na štetu\nOdluka Evropske unije da uvede ograničenja kupovine nafte iz Rusije dovešće do logističkih problema i destabilizacije energetske industrije na globalnom nivou... 02.06.2022, Sputnik Srbija\nLideri EU su nakon samita u Briselu postigli političku saglasnost da se uvedu delimične sankcije na naftni embargo protiv Rusije koje se tiču isporuka nafte pomorskim putem. Nafta koja se transportuje naftovodom neće biti uključena u novi paket sankcija. Prema rečima predsednice Evropske komisije Ursula fon der Lajen embargo će „do kraja godine obuhvatiti oko 90 odsto uvoza ruske nafte u EU“.Vašington je zajedno sa svojim saveznicima usvojio nekoliko antiruskih paketa sankcija ubrzo nakon početka specijalne operacije u Ukrajini. Ograničenja su pogodila i same Sjedinjene Američke Države , gde su naglo porasle cene goriva, inflacija je dostigla rekordne nivoe, a došlo je i do nestašice određene robe.\nrusija, rusija – ekonomija, energetika, sad, nafta, zapad\nOdluka Evropske unije da uvede ograničenja kupovine nafte iz Rusije dovešće do logističkih problema i destabilizacije energetske industrije na globalnom nivou, ali Rusija neće prodavati energente tako da bude na gubitku, izjavio je portparol Kremlja Dmitrij Peskov.\n„U svakom slučaju, sve reguliše tržište, uprkos veštačkim poteškoćama koje stvaraju sankcije. Naravno, Rusija neće ništa prodavati na svoju štetu. U svakom slučaju, ako se potražnja negde smanjuje, negde se povećava, dolazi do preusmeravanja tokova, traže se najpovoljniji uslovi“, rekao je Peskov, komentarišući izjavu predsednika SAD Džoa Bajdena koji je rekao da je moguća kupovina ruske nafte po cenama ispod tržišnih.\nLideri EU su nakon samita u Briselu postigli političku saglasnost da se uvedu delimične sankcije na naftni embargo protiv Rusije koje se tiču isporuka nafte pomorskim putem. Nafta koja se transportuje naftovodom neće biti uključena u novi paket sankcija. Prema rečima predsednice Evropske komisije Ursula fon der Lajen embargo će „do kraja godine obuhvatiti oko 90 odsto uvoza ruske nafte u EU“.\nVašington je zajedno sa svojim saveznicima usvojio nekoliko antiruskih paketa sankcija ubrzo nakon početka specijalne operacije u Ukrajini. Ograničenja su pogodila i same Sjedinjene Američke Države , gde su naglo porasle cene goriva, inflacija je dostigla rekordne nivoe, a došlo je i do nestašice određene robe.\nBajden: Moguća kupovina ruske nafte po cenama ispod tržišnih\n1 Jun, 22:15


RTS :: Efi avords za najbolje reklamne kampanje\nEkonomija Efi avords za najbolje reklamne kampanje\nEfi avords za najbolje reklamne kampanje\nsreda, 13. jun 2018, 22:30 -> 23:36\nU Beogradu su po prvi put dodeljena priznanja najboljim marketinškim kampanjama, nagrade pod nazivom Efi avords.\nSrbija je jedna od 45 zemalja koja drugu godinu zaredom organizuje i nagrađuje najbolje reklame po strogim kriterijumima koji važe kao u Americi. To našim marketinškim kompanijama obezbedjuje poene kao najkredibilniji partner sa kojima konkuriše za poslove u svetu.\nKažu ako si uspeo u Holivudu uspeo si u celom svetu. Ako si uspeo da osvojiš Efi avords u Srbiji možeš da se smatraš uspešnim u celom svetu. Tako je bilo i večeras gde su nagrade osvojene u nekoliko kategorija\nPredsednik međunarodnog udruženja oglašivača IAA, Jovan Stojanović ističe da oni koji tu nagradu osvoje u Srbiji sa punim pravom mogu da kažu da bi pod istim kriterijumima to priznanje mogli da osvoje u bilo kojoj zemlji sveta.\nPredsednik žirija Efi avords Srđan Bogosavljević napominje da se na rekalamiranje potroši 200-300 miliona evra, uz ocenu da ta industrija buja. Ukazuje na to da veliki broj ljudi u makretingu zarađuje za život.\nJelena Ivanović, organizator dodele Efi avords kaže da je to globalni standard koji označava da su nagrađene kampanje doprinele razvoju i podizanju svesti o nekom brendu.\nI najduhovitija reklama ili kampanja ne vrede na tržištu ako ne donose pare, a marketing je jedna od najvažnijih grana ekonomije.


Politika - datum: 2019-12-04 SRĐAN MILIĆ NAJAVIO AMANDMANE NA IZBORNO ZAKONODAVSTVO U OVIRU KLUBA SNP-DEMOS Za poslanike i odbornike odrediti dva mandata\nAmandmani koje podnosimo odraziće se na demokratizaciju partija i parlamenta, ali najznačajniji efekat će biti povratak povjerenja u izborni proces, rekao je funkcioner SNP-a Srđan Milić. On će sa koleginicom Danijelom Pavićević procesuirati nekoliko amandmana koje treba ugraditi u izborno zakonodavstvo.\nMilić je rekao da se mora po prvi put u izbornom zakonodavstvu normirati „direktna pravna i deliktna sposobnost“, čime bi se uvela jasna sankcija za politički subjekt kada njegov funkcioner bude pravosnažno osuđen ili prizna krivicu za koruptivne radnje.\n– Istraživanja javnog mnjenja jasno pokazuju da je povjerenje u parlamentarne partije na istorijskom minimumu zbog čega, između ostalog, smatramo da treba uvesti ograničenje da poslanici i odbornic na tim funkcijama mogu biti samo dva mandata – rekao je Milić Anteni M.\nSmatra da nema potrebe da se od poslaničkih i odborničkih funkcija prave karijere.\n– Neophodno je napraviti i reviziju biračkog spiska i da, kao u značajnom broju zemalja EU, uvesti takozvani birački identifikacioni karton ili „pasoš“ – rekao je Milić.\nPredlaže da državni organi, u saradnji sa Odborom za izborne reforme, u roku od 120 dana sprovedu reviziju biračkog spiska radi konačnog utvrđivanja – da li svi iz biračkog spiska postoje i imaju pravo da biraju i budu birani. Kaže da će amandmani biti predati kao amandmani SNP-a, u okviru kluba SNP-Demos.


10 najboljih hotela sa 4 zvezdice u Gradu Bodrum\nHoteli sa 4 zvezdice - Grad Bodrum, Turska\nHoteli sa 4 zvezdice - Grad Bodrum\n14 od 306 objekata odgovara vašim filterima. Obriši sve filtere\nObaveštenje o cenama: Grad Bodrum – cene hotela su ispod proseka. Ne propustite ove povoljne ponude!\nBr. 1 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 2 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 3 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 4 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 5 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 6 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 7 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nPrikaži sve povoljne ponude (9) počev od 1.011 US$\nBr. 8 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 9 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 10 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 11 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 12 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum\nBr. 13 od 14 – objekti sa najboljim odnosom cena/kvalitet – Hoteli sa 4 zvezdice - Grad Bodrum


Bećirović pisao ambasadorima: Ko je Vučiću obećao da će se zemljište i šume oteti od BiH\nDelegat u Domu naroda Parlamentarne Skupštine BiH Denis Bećirović javno se obratio ambasadorima povodom agresivnih i učestalih pokušaja predsjednika Srbije Aleksandra Vučića da negira konačne i obavezujuće odluke Ustavnog suda BiH o državnoj imovini Bosne i Hercegovine.\nPismo je uputio visokom predstavniku u Bosni i Hercegovini Christianu Schmidtu, šefu Delegacije EU i Specijalnom predstavniku EU u Bosni i Hercegovin Johannu Sattleru, ambasadoru Sjedinjenih Američkih Država, Ujedinjenog Kraljevstva Velike Britanije i Sjeverne Irske Matthewu Fieldu, Savezne Republike Njemačke Margaret Uebber, te Republike Francuska Christine Toudic.\nNažalost, predsjednik susjedne Republike Srbije Aleksandar Vučić već mjesecima se na najgrublji način, suprotno svim normama međunarodnog i domaćeg prava, neovlašteno i nepozvano miješa u unutrašnja pitanja nezavisne i suverene države Bosne i Hercegovine. Vučić je ponovo počeo, slično kao 1990-ih godina kada se borio za zločinački velikosrpski projekat, otvoreno negirati konačne i obavezujuće odluke Ustavnog suda BiH. U savremenoj Evropi je nazabilježen slučaj da predsjednik jedne evropske države pokušava razvlastiti legalni Ustavni sud druge evropske države i umjesto njega donositi konačne i obavezujuće odluke. Riječ je o nezapamćenom međunarodnom skandalu jer je ovo prvi put da predsjednik jedne od tri države potpisnice Dejtonskog mirovnog sporazuma javno ne priznaje suštinske dijelove međunarodnog ugovora čiji su svjedoci/garanti: Sjedinjene Američke Države, Evropska unija, Ujedinjeno Kraljevstvo Velike Britanije i Sjeverne Irske, Francuska, Njemačka i Rusija.\nGrađani Bosne i Hercegovine nisu naivni da ne vide da je na sceni novi zločinački pokušaj velikodržavnih politika da postepeno razaraju jednu od najstarijih evropskih država – Bosnu i Hercegovinu. Osim dijela nesposobnih i ucijenjenih bh. političara, postoje i oni bh. zvaničnici koji, bez obzira na cijenu, imaju i snagu i volju da se tome beskompromisno suprotstave. Zato i vama, kao prestavnicima prijateljskih država, javno skrećem pažnju neka izuzetno važna i principijelna pitanja, kao što su:\n1. Na bazi kojeg međunarodnog ili domaćeg pravnog akta Vučić ima pravo da negira konačne i obavezujuće odluke Ustavnog suda BiH?\n2. Zašto je Vučić toliko opsjednut državnom teritorijom i imovinom države Bosne i Hercegovine?\n3. Da li je autor brojnih radikalnih i anticivilizacijskih tekstova u časopisu Velika Srbija promijenio velikosrpski plan osvajanja teritorija drugih država ili je promijenio samo metode i taktiku u dolasku do cilja?\n4. Da li je istinita Vučićeva tvrdnja da su „stranci obećali“ da će poljoprivredno zemljište i šume bespravno oteti od države Bosne i Hercegovine i suprotno Ustavu BiH i presudama Ustavnog suda BiH dodijeliti bh. entitetu RS?\n5. Da li postoji ijedan predsjednik bilo koje države u Evropi i svijetu koji se bavi poljoprivrednim zemljištem i šumama u drugoj državi?!\n8. U opisu državne imovine koju je dao Ustavni sud BiH jasno stoji da državna imovina ne podrazumijeva samo skup nekretnina koje služe javnoj vlasti da može izvršavati svoje nadležnosti. Državna imovina je i „javno dobro“ (morska voda, morsko dno, riječna voda, riječna korita, jezera, planine i druga prirodna bogastva, javna i prometna mreža, prometna infrastruktura), koje prioritetno služe svim ljudima u državi.


Google politika o privatnosti narušava propise EU – Personal magazin\nFrancuska uprava za zaštitu podataka (CNIL) saopštila je danas da nova politika “Gugla” o privatnosti na internetu krši propise Evropske unije o zaštiti podataka. “Gugl” je prošlog meseca sa velikom…\nFrancuska uprava za zaštitu podataka (CNIL) saopštila je danas da nova politika “Gugla” o privatnosti na internetu krši propise Evropske unije o zaštiti podataka.\n“Gugl” je prošlog meseca sa velikom pompom objavio svoja nova pravila o privatnosti koja regulišu kako taj najveći svetski internet pretraživač može da koristi ogromne količine ličnih podataka koje prikuplja posredstvom svog servisa za pretragu, imejla i drugih servisa.\nUprave članica Evropske unije za zaštitu podataka su zabrinute što će ta politika “Gugla” narušavati propise o zaštiti privatnosti i zatražile su od francuskog regulatora CNIL da ispita ta “Guglova” pravila.\nCNIL je ukazao da “njegova preliminarna analiza pokazuje da nova politika ‘Gugla’ ne zadovoljava zahteve Evropske direktive o zaštiti podataka”.\nTa francuska uprava za zaštitu podataka je na svom vebsajtu takođe ukazala da je objašnjenje “Gugla” o tome kako će da koristi podatke previše maglovito i teško za razumevanje “čak i za obučene profesionalce za pitanja privatnosti”.\n“Gugl” je pokrenuo ogromnu javnu kampanju kojom svoje korisnike širom sveta obaveštava o uvođenju nove politike, čije je stupanje na snagu zakazano za 1. mart.\nGoogle politika o privatnosti narušava propise EU was last modified: March 7th, 2012 by Redakcija\nEUGooglepolitika o privatnosti


Sarajevo utakmicu 3. pretkola Evropske lige igra na Bilinom Polju\nČelnici Fudbalskog kluba Sarajevo danas su donijeli odluku da će 8. augusta utakmicu trećeg pretkola Evropske lige protiv poraženog iz duela između BATE Borisova i Rosenborga igrati ipak na Bilinom Polju u Zenici, saznaje portal Klix.ba.\nSusret 3. pretkola neće moći biti odigran na Olimpijskom stadionu “Asim Ferhatović Hase” budući da ne ispunjava uslove kategorije 2 pa su iz Sarajeva poručili kako će se meč igrati na Bilinom Polju.\nMeđutim, pojavila se mogućnost da Bordo tim ugosti BATE Borisov ili Rosenborg na stadionu Grbavica, o čemu je rukovodstvo kluba diskutovalo na sastanku.\nNa kraju je odlučeno kako će se meč ipak igrati na Bilinom Polju pa će navijači Sarajeva evropsku utakmicu svojih ljubimaca morati gledati 60-ak kilometara daleko od svog grada.\nIz tima s Koševa su poručili kako se utakmica ne može igrati na stadionu “Asim Ferhatović Hase” budući da se najavljeni radovi na terenu i druga potrebna ulaganja odgovornih uoči susreta reprezentacije BiH protiv Italije nisu desili.\nPodsjetimo, stadion “Asim Ferhatović Hase” je u vlasništvu Općine Centar te činjenica da vlasnik nije FK Sarajevo predstavlja kamen spoticanja pri neophodnom investiranju u stadion.\nIz kluba su izrazili nadu da ova tehnička okolnost, koja nije bila pod utjecajem kluba, neće spriječiti navijače da podrže klub u utakmici koja će se igrati u Zenici.\nFK Sarajevo će se, kako je najavljeno, potruditi svojim navijačima osigurati sve što je u moći kluba za ugođaj i gledanje utakmice na zeničkom stadionu.


Vesti online / Vesti / Srbija / Vladeta Kostić novi gradonačelnik Gračanice\n22:35 >> 22:39h\nKandidat Progresivne demokratske stranke za gradonačelnika Gračanice Nenad Rašić izjavio je u nedelju uveče da je kandidat G.I. Srpska Vladeta Kostić "ubedljivo" pobedio na današnjim lokalnim izborima.\nBeta/E. Z. B./EV\nNovi gradonačelnik Gračanice: Vladeta Kostić\n"Katastrofalno smo izgubili. Prema našim podacima, Srpska je izbore dobila sa 70 prema 30 odsto glasova i novi gradonačelnik Gračanice je Vladeta Kostiić kome sam naravno čestitao na pobedi", rekao je za agenciju Beta Rašić.\nKako su saopštili iz G.I. Srpska, njihov kandidat Kostić dobio je više od 65 odsto glasova, a na konferenciji za novinare koja je večeras održana, proglašena je pobeda tog kandidata.\nKostić je zahvalio simpatizerima i aktivistima Srpske, ali i svim meštanima opštine Gračanica.\n"Zahvaljujem i onima koji su glasali za Srpsku i onima koji nisu i onima koji su ostali kući zato što svi oni tim svojim postupkom govore nešto. Godine ispred nas su pune izazova. Nas očekuje puno odgovornog rada i za to će nam trebati puno mudrosti. U tome će nam trebati pomoć svih i opozicije i onih inertnih koji su kod kuće a ponajviše vaša pomoć, jer ste vi izneli najveći teret ovih izbora. Trudiću se da nakon tri godine mandata održimo i povećamo ovaj rezultatm a to će zavisiti od svih nas", rekao je Kostić.\nPrema preliminarnim rezultatima organizacije "Demokratija na delu" za kandidata Srpske glasalo je 64,95 odsto birača, za Nenada Rašića 31,52 odsto, za kandidata Nove partije Kosova Dragišu Mirića glasalo je 1,83 odsto, a za Šaipa Berišu iz Demokratskog saveza Kosova glasalo je 1,70 odsto ukupnog broja birača u opštini Gračanica.\nU Centralnoj izbornoj komisiji (CIK) su ranije večeras rekli da će preliminarni rezultati vanrednih lokalnih izbora u Gračanici biti saopšteni večeras pre ponoći.\nDirektor Kancelarije za Kosovo i Metohiju Vlade Srbije Marko Đurić čestitao je večeras kandidatu G.I. Srpska za gradonačelnika Gračanice Vladeti Kostiću na pobedi na izborima.\n- Poštovani gospodine Kostiću, u ime Kancelarije za Kosovo i Metohiju i u svoje ime upućujem Vam najiskrenije čestitke povodom Vašeg izbora za gradonačelnika Gračanice - navodi se u saopštenju.\nOn je izrazio sigurnost da će Kostićevo "znanje i lične vrline učiniti da uspešno odgovori na sve izazove".\n- Želim Vam da, kao i do sada, Vaš prepoznatljiv i uspešan rad usmerite na dobrobit srpskog naroda i svih građana Gračanice, koja je svetionik srpstva na centralnom Kosmetu. Na pomoć i podršku Kancelarije za Kosovo i Metohiju i moju lično, uvek možete da računate - dodao je direktor.


Nedović i Kuzmić dobili novog trenera - Sportske.net\nNedović i Kuzmić dobili novog trenera\nSrpski internacionalci iz redova Golden Stejt Voriorsa saznali su ime novog trenera sa kojim će u narednoj sezoni sarađivati.\nNekadašnji košarkaš Čikago Bulsa Stiv Ker odbio je ponudu Njujork Niksa i dogovorio saradnju sa Golden Stejt Voriorsima koji su otpustili Marka Džeksona posle eliminacije u četvrtfinalu plej-of serije zapadne konferencije.\nInteresantno je da Stiv Ker do sada nije imao prilike da se okuša u ulozi trenera u NBA Ligi ali je tri godine proveo na poziciji generalnog menadžera Finiks Sansa.\n"Ovaj klub mi odgovara na više nivoa. U pitanje je jako talentovan tim. Lokacija je odlična što se moje porodice tiče, jer ne želim da radim 3000 milja daleko od kuće" obrazložio je svoju odluku Ker.\nGolden Stejt i Stiv Ker dogovorili su petogodišnju saranju a Voriorsi će legendi Čikago Bulsa isplatiti 25 miliona dolara za trenerske usluge.\nDolazak Stiva Kera na klupu Voriorsa predstavljaće novo iskušenje za Nemanju Nedovića i Ognjena Kuzmića, momke koji u prethodnoj sezoni nisu dobijali dovoljno prilike da dokažu svoj kvalitet u najjačoj ligi na svetu.


Svetski dan zdravlja, 7. april 2019. godine • Poportal\nDana 7. aprila 2019. godine obeležava se Svetski dan zdravlja, kao jedan od značajnih datuma po Kalendaru javnog zdravlja.\nOvogodišnji Svetski dan zdravlja obeležava se pod sloganom „Primarna zdravstvena zaštita – osnov univerzalne pokrivenosti zdravstvenom zaštitom”.\nOsnovna karakteristika primarne zdravstvene zaštite jeste pružanje usluga građanima na teritoriji na kojoj žive i rade\nKvalitetna i pristupačna primarna zdravstvena zaštita je temelj univerzalne pokrivenosti zdravstvenom zaštitom. Kroz primarnu zravstvenu zaštitu najčešće se realizuje prvi kontakt sa profesionalnom zdravstvenom zaštitom i uspostavlja se kontinuitet zdravstvene zaštite. Primarna zdravstvena zaštita pokriva većinu zdravstvenih potreba tokom života, uključujući usluge kao što su: skrining, vakcinaciju, informacije o tome kako sprečiti nastanak bolesti, planiranje porodice, dijagnostiku, lečenje, koordinaciju sa drugim nivoima zdravstvene zaštite i rehabilitaciju. U većini slučajeva korisnici na ovom nivou uspevaju da zadovolje svoje zdravstvene potrebe, a ukoliko to nije slučaj, vanbolnička zdravstvena zaštita ima ulogu posrednika za upućivanje na druge, specijalizovane nivoe zaštite.\nZavod za javno zdravlje Požarevac, kao i prethodnih godina, u saradnji sa domovima zdravlja na teritoriji Braničevskog i Podunavskog okruga podržava i organizuje pomenutu kampanju, u cilju univerzalne pokrivenosti zdravstvenom zaštitom, da bude kvalitetna i pristupačna svima.


BITKA ZA EVROPU JE POČELA: Nacionalne države ustaju protiv briselske birokratije | WebTribune\nHome SPEKTAR BITKA ZA EVROPU JE POČELA: Nacionalne države ustaju protiv briselske birokratije\nKao odgovor na Bregzit, predsednik Evropske komisije Žan Klod Junker želi dublju integraciju EU. Nemačka kancelarka Merkel ne želi. Trenutno se u EU vodi velika borba za moć EU izazvana referendumom u Velikoj Britaniji, navodi magazin Špigl.\nNa zajedničkoj večeri 27 lidera EU održanoj posle britanskog referenduma, prisutni su izbegavali da otvoreno kažu šta sada misle o britanskom premijeru Dejvidu Kameronu, koji ne samo što je rizikovao članstvo svoje zemlje u EU, već i politički slom samog Ujedilnjenog Kraljevstva.\nSledećeg jutra, niko više nije mislo na Kamerona. On je ušao u istoriju, a Bregzit ne samo što je potresao britansku politiku, već je takođe stvorio uslove za divovsku borbu za vlast unutar EU.\nS jedne strane, borba se vodi po pitanju koliko EU treba da bude beskompromisna u isterivanju Britanije. Za one koje žele jaku i moćnu EU, i koji su uvek gledali Britaniju kao prepreku na svom putu, britanski proces povlačenja mora da bude brz. Francuski predsednik Oland, i drugi, žele da iskoriste Britaniju kao primer koji će ostatku Evrope pokazati kako život može biti sumoran i neprijatan kada se izlazi iz evropske kuće. Oland, naravno, ima dobar razlog za takav pristup, jer je desničarski Nacionalni front zapretio da će slediti Kameronov primer\nBorba za moć unutar EU\nAli postoji mnogo veći ulog nego što je tretman Britanije tokom pregovora o izlasku. Važnije je pitanje kako će Evropa izgledati za 10 ili 15 godina – da li će biti nastavljen projekat “sve jače unije”, ili će se Evropa vratiti prema sistemu nacionalnih država, možda čak i sa vraćanjem ovlašćenja i nadležnosti Brisela u vlade država članica EU?\nTo je borba za vlast između dva suprotstavljena tabora, od kojih oba vide Bregzit kao priliku da se Evropa konačno promeni u skladu sa njihovim vizijama. Protagonisti jake institucionalizovane EU su predsednik Evropske komisije Žan-Klod Junker i predsednik Evropskog parlamenta Martin Šulc.\nS druge strane stoji većina šefova evropskih država i vlada, na čelu sa Angelom Merkel, koji je po ovom pitanju stvorila savez sa onim vladama u istočnoj Evropi, sa kojima se toliko svađala tokom izbegličke krize pre samo nekoliko meseci.\nBitka za budućnost Evrope je počela u prošli petak ujutro, ni dva sata nakon objavljivanja rezultata referenduma u Britaniji. Martin Šulc je u telefonskom razvogoru rekao Frank-Valter Štajnmajeru, nemačkom ministru spoljnih poslova: “Ako sada dozvolimo da se Britanci igraju sa nama, cela EU će se raspasti”.\nTo je strategija koja je ne samo pokrenuta strahom da bi druge članice EU sledile britanski primer, već i nadom da se Brisel konačno oslobodi Londona, koji je jedan od najvećih nepokolebljivih protivnika svih oblika jače integracije u EU.\nNasuprot njemu, šokirana Angela Merkel, koja nije imala plan B, želi da deluje polako da bi razvila strategiju. Ona ne veruje da je britansko “ne” konačno, a za nju su Britanci uvek bili važan saveznik u borbi protiv preterano moćne EU i protiv previše blage fiskalne politike Francuske i zemalja južne Evrope.\nIstog jutra, kao izazov Merkelovoj, nemačka opoziciona Socijademokratska partija na svojoj internet stranici oblavla dokument po nazivom “Drugo osnivanje Evrope”, čiji je koautor Martin Šulc, u kojoj se traži da Evropska komisija postane prava evropska vlada.\nŠulc i Junker već dugo rade na ograničavanju uticaja šefova evropskih država i vlada u EU, želeći da razviju jaču i nezavisniju EU. Kada su 2014. izabrani na svoja mesta, zavetovali su se da će raditi zajedno kako bi se osigurala veća ovlašćenja za Brisel i umanjio uticaj Evropskog saveta, sastavljenog od lidera članica EU. To je bio pakt protiv Merkelove, koji je želela da se spreči Junkera da postane predsednik Evropske komisije.\nMerkelova smatra da ideja “više Evrope” znači jačanje saradnje između vlada EU, a ne prenos još više vlasti u Brisel. Ona smatra da je Junker deo problema, a da je njegov apetit za vlast jedan od razloga što su Britanci okrenuli leđa Evropi.\nMerkelova koordinira svoj pristup sa svojim moćnim ministrom finansija Volfgangom Šojbleom, koji se u prošlosti uvek se predstavljao kao strastveni Evropljanin. Šojble želi da predstavi plan kako preostalih 27 članica EU mogu da unaprede saradnju i ojača koheziju. U njegovoj listi mera se između ostalog nalazi dovršetak jedinstvenog tržišta, neometano prekogranično kretanje kapitala i zajednički stečajni postupak za kompanij.\nMerkelova je imala dug razgovor sa Fransoa Olandom, koji insistira na brzom odlasku Britanije – on želi da ih se otarasi što je brže moguće. EU, kaže on, mora biti krajnje jasna šta predstavljaju oni koji ostaju. Oland takođe smatra da britanski odlazak predstavlja mogućnost i za njega i svoju zemlju jer Bregzit povećao francuski uticaj u EU.\nZa razliku od Merkel, Oland želi strategiju dublje evropske integracije. Pre svog izbora je obećao da će preoblikovati EU i dati joj “prijateljsko, toplije lice.” U to vreme, Merkelova je tu poruku shvatala kao: “Dozvolite nam da se više zadužujemo!”\nMerkelova i Oland su se u ponedeljak u Berlinu, sastali sa italijanskim premijerom Mateom Rencijem. Tu su došli do izražaja njihovi suprotstavljeni pristupi Bregzitu, ali su na kraju postigli kompromis: predlozi za dalji razvoj EU u oblasti bezbednosti, zapošljavanja, mladih i evro-zoni treba da budu predstavljeni u septembru.\nPostalo je jasno koliko se u Briselu snažno vodi bitka između pristalica jake EU, i onih koji žele snažne nacionalne države na čelu Evrope. Front se proteže kroz sve zemlje i sve stranke.\nKada su šefovi država i vlada EU saopštili Junkeru da će preuzeti vodeću ulogu u pregovorima sa Britanijom, Juker je protestovao da je to nadležnost Evropske komisije. Borba koja se vodi u Evropu oko toga ko ima jači demokratski legitimitet za sada pokazuje manje šanse za Junkera i njegovog partnera Šulca, poredsednika Evropskog parlamenta.\nLideri evropskih vlada su se u sredu složili da ne bi trebalo da dođe do promena u evropskim sporazumima. Takođe neće biti dubokih izmena Unije i produbljivanja integracije. “Nije vreme za takve stvari,” kaže Merkelova. Izgleda da je ona dobila ovu bitku sa tandemom Šulc-Junker, i da je koncept Evrope kao skupa nacionalnih država dobio ovu rundu.\nTačno je da su ljudi u gotovo svim državama članicama postali skeptični po pitanju EU. Ali je isto tako tačno da taj skepticizam ima niz veoma različitih uzroka. Ako svaki član Evropske unije bude spreman da napravi ustupke u vezi problema drugih, stvari mogu postati bolje.\nSredinom septembra, šefovi država i vlada EU treba da na samitu u Bratislavi razmotre buduće priorite EU. Slovačka će držati rotirajuće predsedništvo EU a premijer zemlje Robert Fico je zagovornik stranke jakih nacionalnih država, baš kao i mađarski premijer Viktor Orban. To obećava da će Junker dobiti sledećeg teškog protivnika, a izgleda da je nova situacija u Evropi već ostavila trag na predsednika Evropske komisije. Gde god da se pojavljuje ovih dana, izgleda kao da je pod stresom, loše naravi i neugodan.\nNedavno je evropskim liderima saopštio da bi želeo da se sporazum o slobodnoj trgovini sa Kanadom donese bez učešća nacionalnih parlamenata zemalja članica EU – na taj način hraneći dalje stereotipe o autoritarnom, elitističkom Briselu.\nNjegov prijatelj Martin Šulc više filozofski reaguje protiv vizije jake Evrope. U vezi sa Breguitom, on citira Džordž Bernarda Šoa: “Stariji ljudi su opasni. Nije im bitno što će se desiti sa svetom” On kaže da ga ne uznemiruje evroskepticizam s kojim su on i Junker suočeni u poslednjih nekoliko dana.\n“Da li bi sada, kada EU ulazi iz krize u krizu, trebalo da se uzdržimo od razmišljanja o budućnosti Evrope?”\nŠulc smatra da je ta ideja apsurdna.\n“Svi su uvek pitaju: gde su vizije za Evropu? A onda kada se vizija predstavi, kažu: Sada nije vreme za to. A kada je vreme?”, kaže Šulc.\n(Der Spiegel,priredio M. Đorđević,Kurir)\nDa li je autizam neželjeni efekat toksičnosti metala? U moždanom tkivu autistične dece pronađene visoke koncentracije aluminijuma!\nAtentator na Đinđića izlazi na slobodu posle 16 godina robije\nTEŠI VUČIĆA ALI JE KOSOVO DRUGA DRŽAVA: Mi smo partneri i Srbiji i Kosovu …


ĐOKOVIĆ O SMRTI PATRIJARHA Primio sam od njega Orden Svetog Save, duša je večna - MaxBet Sport\nĐOKOVIĆ O SMRTI PATRIJARHA Primio sam od njega Orden Svetog Save, duša je večna\nNajbolji teniser sveta Novak Đoković uspeo je da se plasira u polufinale završnog turnira sezone u Londonu. Posle meča protiv Aleksandra Zvereva, novinari su ga zamolili da prokomentariše vest o smrti patrijarha Srpske pravoslavne crkve Irineja, koji je u petak rano ujutru u 91. godini preminuo od posledica zaraze koronavirusom.\n– Neka mu je laka zemlja i neka počiva u miru, moje saučešće njegovoj porodici i svim pravoslavnim vernicima. Imao sam nekoliko susreta sa njim u poslednjih deset godina i imao sam tu čast da od njega primim Orden Svetog Save, jedno od priznanja koje meni najviše znači u životu – rekao je Đoković.\nOn je podsetio i na nedavno preminulog mitroplita Amfilohija.\n– Stvarno je tužno što smo u roku od mesec dana izgubili dva velika čoveka koji su bili na čelu Srpske pravoslavne crkve, Amfilohija i sada patrijarha. Ne znam šta bih mogao tome da dodam osim da je uvek tužna vest kada neko izgubi život, tada se verovatno shvate neke stvari koje je čovek ostavio iza sebe.\nĐoković je govorio i o situaciji koja je snašla čovečanstvo.\n– Nadam se da će ljudi iz čitave ove situacije sa koronom izaći mudriji, snažniji i pametniji. Lično na sve ovo gledam kao na podsetnik šta je najbitnije u životu. Mi govorimo da su nam zdravlje i familija najvažniji, ali ne vidim da mnogo nas tako živi – zateknem i sebe kako često ne živim po tim postulatima. Trudim se da sebe uvek podsetim na stvari koje su bitne, evo sad taj virus i čovek može za čas da izgubi život… Ali, večna je duša, kako kažu. Oni koji su posvetili svoj život večnom carstvu siguran sam da žive večno. Opet, saučešće svima – rekao je Novak Đoković.\nTagovi:korona virusnovak djokovicTop3Završni masters London 2020.\nNovak se izborio sa projektilima Zvereva, igraće u polufinalu završnog Mastersa!


Za godinu dana u Srbiji otvoreno 627 novih onlajn prodavnica - Boom93\nZa godinu dana u Srbiji otvoreno 627 novih onlajn prodavnica\nBroj virtuelnih, internet, prodavnica u Srbiji krajem marta ove godine iznosio je 2.858, što je za 84 prodavnice više nego tri meseca ranije. Broj ovih internet sajtova i aplikacija putem kojih je moguće kupovati odmah i onlajn platiti u poslednjih godinu dana porastao za 627 novih prodavnica, pokazuju podaci Narodne banke Srbije (NBS).\nU prvom tromesečju ove godine broj virtuelnih prodajnih mesta je za 28,1 odsto viši nego u istom periodu u 2021. godini, pokazuje izveštaj NBS.\nBroj dinarskih transakcija kojima su građani obavljali kupovinu preko internet sajtova bio je gotovo sedam miliona, odnosno za 26,1 odsto više nego u prvom tromesečju prošle godine, a vrednost ovih transakcija iznosila je 17,4 milijarde dinara, što je. za 39,4 odsto više od vrednosti izvršenih u istom periodu lane.\nUsled sve veće dostupnosti inostrane robe i usluga putem interneta na domaćem tržištu, prošlo tromesečje donelo je veću dinamiku transakcija izvršenih u evrima čiji broj raste u odnosu na prvo tromesečje 2021. godine i iznosi 59,3 odsto, dok je njihova vrednost veća za 73,5 odsto.\nU prvom tromesečju 2022. godine, veoma slično dinarskim kretala su se plaćanja u američkim dolarima, čiji rast u odnosu na isti period prošle godine iznosi 27,4 odsto kada je u pitanju broj transakcija i 33 odsto kada je reč o njihovoj vrednosti.\nOznakeNBS Online kupovina online prodaja Srbija\nVučić: Vaučeri od 15.000 dinara za odmor u Srbiji za određene kategorije, biće značajno povećanje minimalca i penzija\nZa najsiromašnije u Srbiji inflacija veća od zvanične\nDo kada će država moći da obuzdava inflaciju?\nDanas sastanak sa MMF – na stolu korekcija švajcarske formule koja donosi dva povećanja\nProblemi u plaćanju uvozne struje: EPS sve lošiji sa finansijama?


Još jedna divizija sistema S-400 štiti nebo iznad Moskve - Čivijaš Radio Šabac\nJoš jedna divizija sistema S-400 štiti nebo iznad Moskve\nin Featured, Rusija, Svet, VESTI, VOJSKA\nNova divizija S-400 “Trijumf” od danas je deo naoružanja raketnih snaga u Podmoskovlju, saopštila je pres služba Ministarstva odbrane Rusije.\n„Protivavionske raketne divizije Dmitrovskog raketnog puka, u sastavu PVO Vazdušnih kosmičkih snaga Rusije, dobile su danas nove raketne sisteme S-400 ‘Trijumf’. Sistemi su predviđeni za zaštitu Moskve i centralnog industrijskog rejona Rusije“, navodi se u izveštaju Ministarstva odbrane Rusije.\nU Ministarstvu odbrane su naveli da je prethodno uspešno sprovedeno gađanje na poligonu Kapustin Jar u Astrahanskoj oblasti i da su početkom decembra sistemi stigli u Podmoskovlje.\nNebo iznad Moskve sada štiti pet protivavionskih raketnih pukova opremljeni sistemima S-400.Sistem S-400 „Trijumf“ je ruski protivvazdušni raketni sistem dugog i srednjeg dometa, predviđen za uništavanje aerodinamičkih i balističkih ciljeva.\nSvaki sistem S-400 može da istovremeno pogodi do 36 ciljeva ispaljujući na njih do 72 rakete. Tokom 2015. godine ovi sistemi su bili prebačeni u Siriju za obezbeđivanje ruske vazdušne baze Hmejmim.


Grad Šabac omogućio besplatnu obuku iz programiranja – Podrinske\nGrad Šabac omogućio besplatnu obuku iz programiranja\n-Kurs je namenjen svima koji hoće da nauče neke nove veštine, od dece iz osnovne škole do starijih. Programeri imaju najviše plate u Srbiji, upravo zato što ih nema dovoljno. Mi trenutno u Srbiji imamo šest do sedam hiljada programera, a potrebno je negde oko 150 hiljada. Zbog toga su plate programera visoke, prosečna je preko 160 hiljada dinara. Ovo je izuzetna prilika da ljudi nauče i unovče svoje znanje- rekao je Petar Vasić, koji je realizovao E- Sova platformu.\nPrepoznajući potrebu za programerima, u Velikoj Britaniji i Australiji slični programi su uvedeni u osnovne škole. Gradonačelnik Zelenović je istakao da u modernom svetu znanje znači moć.\n-Ja zaista želim da Šabac bude moćan, kao što želim da Šabac bude deo moćne Srbije. Način da do toga dođemo je da počnemo da živimo 21. vek, a 21. vek je nemoguće živeti bez osnovnih znanja o programiranju. Obezbedili smo program tako da svi mladi i oni koji žele da nauče da programiraju to urade besplatno o trošku grada. Ja sam svestan da naši roditelji nemaju dovoljno novca da za svoju decu plate više znanja i zato je Grad tu da im to omogući. E- Sova je program koji treba da obezbedi da u toku godine prođu neke osnovne kurseve programiranja na pristupačan način i da nakon toga mogu otvoreno da uđu u tržišnu utakmicu i da se dalje bave obrazovanjem, a neki možda i apliciraju za neke osnovne programerske poslove- objasnio je Zelenović.\nPrijave su u toku, a za pohađanje kursa potreban je računar i internet konekcija. Nakon aplikacije na sajtu, svaki korisnik dobija šifru za pristup i sam određuje vreme koje će provesti u učenju. Posle svake lekcije, polaznici će moći da provere svoje znanje, a po završetku kursa dobiće i sertifikate. Svima koji nemaju pristup internetu, a žele da pohađaju kurs, Centar za stručno usavršavanje ustupiće na korišćenje računarsku učionicu u odgovarajućim terminima.


Srbija zabranila udžbenik koji kritikuje Slobodana Miloševića | Tacno.net\nAutor 13.6.2011. u 11:02\nFHP: Krivična prijava za zločine u Škabrnji i Nadinu\nObraćam vam se povodom odluke direktora Zavoda za unapređenje obrazovanja Republike Srbije dr Šćepana Uščumlića da zabrani moj udžbenik istorije za osmi razred osnovne škole uprkos nepodeljenim pozitivnim mišljenjima dve stručne komisije i šest recenzenata. Direktor Zavoda nije našao za shodno da ni autora ni izdavača upozna s razlozima svoje odluke i, kako sam obavešten, sa spiska recenzenata Zavoda su uklonjeni svi istoričari koji su dali povoljno mišljenje o ovom udžbeniku. Ovakvim postupkom je prekršen i obesmišljen Zakon o udžbenicima i drugim nastavnim sredstvima („Službeni glasnik RS“ br. 72/2009) zbog čega vam upućujem ovo pismo.\nPoziv izdavača da napišem ovaj udžbenik prihvatio sam u nameri da ponudim tekst koji će u skladu s Nastavnim planom i programom i u svetlu savremene istoriografije obraditi razdoblje svetske i nacionalne istorije od druge polovine XIX do kraja XX veka polazeći od sledeće tri pretpostavke.\n* Prvo, u ovom razdoblju nastala su naučna saznanja, društvene vrednosti i političke ideje na kojima počiva današnji svet zbog čega njihovo poznavanje nije samo deo opšte kulture nego i osnov za razumevanje savremene međunarodne zajednice i srpskog društva.\n* Drugo, nacionalne države i građanska društva u Srbiji i drugim balkanskim zemljama u XIX i XX veku razvijale su se pod uticajem evropskih ideja i procesa, ali i ograničenja koja je postavljalo evropsko okruženje, pre svega politika velikih sila. Ukratko, ideja „evropeizacije“ (tj. modernizacije) nije nova i prati istoriju srpskog i drugih nacionalnih pokreta na Balkanu od samog njihovog nastanka. To je bio povod i da se naglasi uloga onih ličnosti, ideja i epizoda srpske diplomatske istorije koje su u složenim okolnostima druge polovine XIX i tokom XX veka u Evropi stvarale srpsku i jugoslovensku državu i koje su aktuelne i u postjugoslovenskoj Srbiji.\n* Treće, na današnju percepciju Srbije u svetu i dalje velikog uticaja imaju tzv. instant-istorije (pseudoistorijska tumačenja) nastale tokom Građanskog rata u Jugoslaviji. Zbog toga su u tekstu relativno veliki prostor dobile teme koje su devedesetih godina bile predmet ove vrste istorijskog revizionizma (Kaplan, Malkolm i sl.). Između ostalog, čitaocu neće promaći da su stvaranje i razvoj prve jugoslovenske države dobili značajno mesto u ovoj knjizi i kao odgovor na teze da je ona bila „plod srpskog imperijalizma“ ili „incident istorije“.\nUkratko, ovaj udžbenik je namenjen učenicima koji će živeti i raditi u veku koji je možda stran generaciji koja je stvorila socijalističku Jugoslaviju ali koji, verovatno, ne bi bio toliko stran generacijama koje su stvarale građansku Srbiju i koji ne sme biti stran generaciji koja će se suočavati s njegovim izazovima. Tome su, u okvirima Nastavnog plana i programa, prilagođeni i sadržaj i prilozi i grafička oprema ove knjige, onoliko koliko je to slučaj s današnjim evropskim udžbenicima uključujući i francusko-nemački udžbenik istorije iz koga su preuzeta neka rešenja.\nZa direktora Zavoda za unapređenje obrazovanja takav pristup je nedopustiv dok je odeljak o krizi i raspadu SFRJ i, naročito, Slobodanu Miloševiću ravan skandalu. U „Kritičkim zapažanjima“ o ovom udžbeniku u koji sam imao nezvanično uvid gotovo da i nema primedbi na poglavlja o svetskoj istoriji (što sam očekivao), većina zamerki se odnosi na poglavlja o nacionalnoj istoriji (što sam takođe očekivao), a pravu konsternaciju je izazvao tekst o Slobodanu Miloševiću (što se moglo očekivati zbog uloge koju je direktor Zavoda imao u njegovom usponu). Kada se ne bi radilo o udžbeniku za učenike osnovne škole rado bih sa autorom ovog teksta polemisao (i stojim mu za to na raspolaganju) o sudaru interesa Austrougarske i Srbije; definiciji i trajanju tzv. Istočnog pitanja, gde se prostirala sanstefanska Bugarska, da li je ispravno reći „Prizrenska“ ili „Albanska liga“, interesima austrougarskog i ruskog prodora na Balkan, da li se srpsko-crnogorska granica nalazi u dolini Lima, raško-prizrenskom mitropolitu Dionisiju i sl. Razlog što to neću učiniti na ovom mestu jeste to što se radi o udžbeniku za osnovnu školu u kome su ova pitanja obrađena sažeto u sklopu objašnjenja istorijskih tokova i razvoja ideja koje su stvorile građansku Srbiju (a i nisam siguran da bi generaciju koju zanimaju Lejdi Gaga i „Fejsbuk“ to mnogo interesovalo).\nNešto zanimljivije su primedbe da Nikola Tesla nije bio „srpskog porekla“ nego „Srbin iz Like“ (videti Tesline izjave na tu temu); da li je Prizrenska liga bila pion velikih sila ili je reč o autentičnom nacionalnom pokretu (koji traje i danas), da li odnosi Srbije i SAD na kraju Prvog svetskog rata zaslužuju poseban odeljak (ulazak SAD u rat je odredio njegov ishod, a Vilsonova podrška Srbiji je bila presudna krajem rata i u Versaju); odnosu partizanskog i četničkog pokreta tokom Drugog svetskog rata u Jugoslaviji (tu sam očekivao mnogo veću kritiku), broju i etničkom sastavu žrtava genocida za vreme rata i sl. Prema pitanjima koja su i danas predmet žestokih sporova „naše“ i „njihove“ istorije zauzet je kritički stav i navedene su one činjenice koje se mogu argumentovano braniti. Lično sumnjam da će se u dogledno vreme pojaviti zajednički balkanski udžbenik istorije ne samo zbog sudbine do sada jedinog takvog pokušaja nego i zbog toga što je Međunarodnom institutu za udžbenike u Braunšvajgu trebalo četrdeset godina da napravi pomenuti francusko-nemački udžbenik istorije.\nGlavni razlog negativnog stava direktora Zavoda prema ovom udžbeniku, koji objašnjava i sve što je prethodno rečeno, jeste kratki odeljak o Slobodanu Miloševiću. Važeći nastavni plan i program istorije za osnovnu školu predviđa temu „Uspon Slobodana Miloševića“. Ma koliko da je bila složena politička situacija u Srbiji osamdesetih godina nesporno je da je Miloševićev završni uspon na vlast počeo 1987. godine skupom u Kosovu Polju (na kome je, prema izjavama saradnika, spontano rekao „Niko ne sme da vas bije“, ali je kao iskusan političar shvatio značaj te poruke u uzavreloj atmosferi u Srbiji krajem osamdesetih). Drugi presudan događaj je bio Miloševićev govor na proslavi godišnjice Kosovske bitke na Gazimestanu 1989. koji je označio prekretnicu u zaoštrenim odnosima tadašnjih jugoslovenskih republika i, što je važnije, u odnosu SAD i EZ prema njemu i sudbini SFRJ (detalje videti u knjizi „Tito i NATO – uspon i pad Druge Jugoslavije“). Govor je održan nekoliko meseci pre pada Berlinskog zida, a koincidencija ta dva događaja bila je sudbonosna za ono što će se tokom devedesetih godina dogoditi na prostoru bivše Jugoslavije.\nStav da se „jugoslovenska ekonomska i politička kriza u deceniji posle Titove smrti pretvorila u krizu jugoslovenske ideje uopšte“ i podstakla zapadne republike da „počnu da razmišljaju o nezavisnosti“ odbačen je kao „krajnje naivno, pojednostavljeno i netačno objašnjenje jugoslovenske krize“. Međutim, razlozi koje autor „Kritičkih zapažanja“ navodi za krah jugoslovenske ideje i jugoslovenske države pratili su istoriju Jugoslavije od samog njenog nastanka i nisu bili presudni za slom ni „Prve“ ni „Druge Jugoslavije“. O njima se iscrpno govori u poglavljima udžbenika o dve jugoslovenske države. Nasuprot tome, međunarodni uticaj „Druge Jugoslavije“ početkom sedamdesetih bio je na vrhuncu (prema studiji „Srednje sile u međunarodnim odnosima“ SFRJ se tada nalazila među deset najuticajnijih članica UN) uprkos tome što su sporovi vodećih republika kulminirali ustavom iz 1974. godine. Činioci koje autor navodi danas postoje čak i u nekim vodećim članicama EU, ali se one ne raspadaju kao što se ni SFRJ nije raspala do kraja Hladnog rata. Vrlo bih rado direktoru Zavoda i njegovim saradnicima objasnio zbog čega su „teorije zavere“ i „istorijski revanšizam“, popularni u Miloševićevo vreme, bili sredstvo samoobmanjivanja i prikrivanja stvarnih uzroka i uzročnika krize.\nIz svega navedenog, gospodine ministre, može se zaključiti da je ovaj udžbenik zabranjen na osnovu problematičnih ličnih ocena i kršenjem zakonske procedure od strane direktora Zavoda za unapređenje obrazovanja i njegovih saradnika. Dr Uščumlić je, koliko mi je poznato, profesor matematike a ne istorije i nedopustivo je da koristeći svoj položaj dezavuiše stručne recenzije u korist svojih političkih stavova i spreči da se ovaj udžbenik nađe pred Nacionalnim prosvetnim savetom. Za sprovođenje Zakona o udžbenicima i drugim nastavnim sredstvima i Nastavnog plana i programa u školama u Srbiji nadležno je Ministarstvo na čijem ste vi čelu i zbog toga se vama obraćam očekujući da obezbedite njihovu primenu.


Vesti online / Vesti / Ekonomija / Kako pčele "zarade" 22 mlrd evra godišnje\nTako, svaki treći zalogaj koji čovek unese nastaje zahvaljujući pčelama kaže za Tanjug Elena Fidanoska, osnivačica i direktorka kompanije Makedonski med.\nOva kompanija nagrađena je kao najbolji start-up na nivou Evrope u kategoriji klime, a njihov izum "Makedonska košnica" prva je košnica koja posebnim načinom čuvanja pčela čini ovu vrstu otpornom na klimatske promene.\nFidanoska je o svojoj kompaniji govorila u okviru panela "Liderstvo kroz obrazovanju" na otvaranju samita "Makedonija 2025" I istakla da su prve košnice koje je kompanija osmislila već postavljene I da daju dobre rezultate.\n"Rusko tržište potpuno otvoreno za srpsku hranu"\n- Pčele su jako bitne, kako za životnu sredinu, jer one oprašuju 80 odsto biljaka i na neki način svaki treći zalogaj koji pojedete dnevno je zahvaljujući pčelama, takođe, one su važne I za ekonomiju i za životnu sredinu - navela je ona I dodala da je njihov značaj isticao i Ajnštajn koji je rekao da ukoliko nestanu pčele, nekoliko godina kasnije nestaće i ljudi.\nObjašnjava, da broj pčela koji nestaje nije mali i nije za podcenjivanje, te da njihovo izumiranje treba da bude "ozbiljna pretnja za svakog pojedinca, biznismena, naučnika...".\nPored kompanije "Makedonski med" na panelu su predstavljene I kompanije iz oblasti IT-ja, avio-industrije, obrade metala i mašinstva čiji su lideri govorili o svojim iskustvima i edukativnim prograimima u okviru "Makedonija 2025".\nGeneralna menadžerka u kompaniji ZAVAR I direktorka u ZAVAR dizajn Marta Naumovska Grnarova rekla je da se ta kompanija bavi obradom metala i dizajniranjem predmeta od metala, te da 90 odsto svojih proizvoda izvozi.\nSavetujući početnike i sve koji žele da unaprede svoje liderske sposobnosti Naumovska Grnarova kaže da je važno da se upoznaju novi ljudi, razmenjuju znanja i iskustva, te da menjanjem sebe možete menjati i kompaniju.\nAnastasija Dapcevska Adzieva, direktorka opracija u kompaniji Makweld koja proizvodi mašine za različite oblasti industrije, kaže da je najvažnije postaviti cljeve, jer kada znata šta želite da postignete onda znate i kako.\nKoosnivač kompanija Inellipse, koja se bavi razvijanjem softvera, Ilija Jolevski smatra da je važno povremeno napraviti distancu od svoje kompanije kako bi imali "svež pogled" na probleme koje treba rešiti, te podvlači da nije cilj samo čuti različite stvari, već I primeniti ono što smatramo relevantnim za poslovanje.\nFilip Arsov, direktor kompanije Synapse Aviation koja se bavi razvijanjem proizvoda i usluga u obalsti avio-industrije, kaže da je implementacija naučenog najteži korak, te dodaje da je obrazovanje najvažnija karakteristika uspešnih lidera.\n- Ako želite da budete lider, morate da inspirišete ljude, preuzimate rizike i da imate viziju. Da bi imali viziju morate da vidite, a da bi videli morate da znate, a kako znate, tako što se obrazujete - rekao je i dodao da lider mora da bude spreman na celoživotno učenje.\nEKONOMIJA Vrednije od meda - proizvod na kome Srbi zarade i do 100.000 dolara po kilogramu\nEKONOMIJA Najslađa i sigurna zarada Srbije krije se u samo jednoj namirnici


NVO SJEVERNA ZEMLJA: KONFERENCIJA O KLIMATSKIM PROMJENAMA | Grad koji volim\nYou are at:Home»Vijesti»Društvo»NVO SJEVERNA ZEMLJA: KONFERENCIJA O KLIMATSKIM PROMJENAMA\nNVO SJEVERNA ZEMLJA: KONFERENCIJA O KLIMATSKIM PROMJENAMA\nNVO “Sjeverna zemlja” iz Berana realizuje projekat “Klimatske promjene – izazov budućnosti” koji se finansira kroz projekat “Zajedno za bolju klimu u Crnoj Gori” a realizuje uz finansijsku podršku Evropske unije.\nOpšti cilj projekta jeste smanjenje negativnog uticaja klimatskih promjena u Crnoj Gori, zahvaljujući boljem regulatornom okviru koji definiše mjere prilagođavanja i ublažavanja kao glavne mehanizme za borbu protiv klimatskih promjena i transparentniji proces donošenja odluka, koje uključuju organizacije civilnog društva (OCD) i povećanu medijsku pažnju na tu temu.\nKroz projekat planiramo da organizujemo dvodnevnu konferenciju za predstavnike organizacija civilnog društva.\nKonferencija će se održati u drugoj polovini avgusta u Beranama, a Organizator je obezbijedio smještaj, hranu i putne troškove za učesnike van Berana.\nMolimo zainteresovane da se prijave za Konferenciju do petka, 09. avgusta 2019. do 12h, na mejl: sjeverna.zemlja@gmail.com Broj učesnika je ograničen.


Naslovna/Politika/Čubrilović: Parlament Srpske najuspješnija zakonodavna institucija u BiH\nPredsjednik Narodne skupštine Republike Srpske Nedeljko Čubrilović izjavio je danas u Banjaluci da je parlament u prethodnoj godini usvojio 55 zakonskih cjelina, 52 zakona, budžet Srpske za ovu godinu, te je bila najuspješnija zakonodavana institucija u BiH.\n“Iako nije u potpunosti ispunila plan rada, Narodna skupština je i u prehodnoj godini bila najuspješnija zakonodavna institucija u BiH. Nadam se da ćemo u narednom periodu raditi mnogo više i bolje i ostati najefikasniji”, rekao je Čubrilović u obraćanju na božićnom i novogodišnjem prijemu koji je organizovao za predstavnike medijskih kuća, direktore, urednike, skupštinske izvještače i snimatelje.\nOn je istakao da je usvojen i rebelans budžeta Srpske za prošlu godinu, ali i Ekonomska politika za ovu.\n“Narodna skupština je u prošloj godini realizovala 23 tematske cjeline. Ukupno gledajući nismo realizovali sve, ali i dalje radimo uspješno”, dodao je Čubrilović.\nOn je zahvalio novinarima na uspješnoj saradnji u prethodnoj godini i poželio da tako bude i u ovoj. “Želim da objektivno i blagovremeno informišete javnost o radu najviše zakonodavne institucije i da bude nastavljena naša uspješna saradnja”, rekao je Čubrilović.


GRAD BEOGRAD PRODAJE PLAC U BLIZINI BELOG DVORA Početna cena zemljišta u Lisičijem potoku 150 miliona dinara - Biznis.rs\n1.9.2020 11:48 Autor: Ljiljana Begović 0\nGrad Beograd ponudio je plac od 1.850 kvadratnih metara južno od Belog dvora u Lisičijem potoku po početnoj ceni od 150 miliona dinara. Zemljište...\nGrad Beograd ponudio je plac od 1.850 kvadratnih metara južno od Belog dvora u Lisičijem potoku po početnoj ceni od 150 miliona dinara.\nZemljište se nalazi između Topčiderskog brda i Banjice, a obuhvaćeno je Regulacionim planom prostorne celine Dedinje.\nJavno nadmetanje za parcelu, kojoj se prilazi iz Ulice Mihaila Avramovića, zakazano je za 6. oktobar.\nDo početne cene došlo se na osnovu procene tržišne vrednosti građevinskog zemljišta koju je dao Sekretarijat za javne prihode Grada Beograda.\nBEOGRAD JAVNO NADMETANJE LICITACIJA NOVAC PRODAJA ZEMLJIŠTE\nBEOGRAD PRODAJE DVA HEKTARA GRAĐEVINSKOG ZEMLJIŠTA U ZEMUNU Početna cena…\nBEOGRAD PRODAJE 7,5 HEKTARA GRAĐEVINSKOG ZEMLJIŠTA U BATAJNICI Početna cena…


Vi ste ovde:Početna»Projektne aktivnosti»Usklađivanjem standarda sa evropskim do manjeg rizika od bolesti\nBy Jovan objavljeno\t 22/05/2014 Projektne aktivnosti\nNa sajmu su predstavljena tri projekta koja se finansiraju kroz instrument Evropske unije za pretpristupnu finansijsku pomoć (IPA) čiji je direktni korisnik Uprava za veterinu: projekat za jačanje kapaciteta za unapređenje objekata za proizvodnju hrane i upravljanje sporednim proizvodima životinjskog porekla; izgradnja kapaciteta u oblasti bezbednosti hrane i dobrobiti životinja i izgradnja kapaciteta za razvoj nacionalnog kompenzacionog fonda za suzbijanje zaraznih bolesti životinja.\n“Preko 40 odsto vrednosti budžeta Evropske unije namenjeno je razvoju ruralnih pordučja i poljoprivrede”, rekao je zamenik šefa Delegacije EU u Srbiji Oskar Benedikt.\n“Zbog toga je EU veoma posvećena u pomaganju Srbiji u procesu harmonizacije i usklađivanje legislative u oblasti veterine i veterinarskog javnog zdravlja sa standardima i zakonodavstvom u zemljama clanicama EU”, rekao je Benedikt.\nPrema njegovim rečima, značajan napredak je već postignut, o čemu govori cinjenica da je za više od 50 odsto srpske proizvodnje u oblasti hrane glavna destinacija EU i da je u protekloj godini Srbija u ovoj oblasti ostvarila pozitivan trgovinski bilans u visini od 360 miliona evra.\nPotencijal za napredak i razvoj je veliki, a za realizaciju projekata koji će najbolje služiti srpskoj poljoprivredi i procesu njenog usklađivanja sa standardima EU, blisko sarađujemo i planiramo sa našim kolegama iz Srbije, naglasio je Benedikt.\n“Posebni fondovi i pomoć predviđeni su i za teške situacije kakva je ova koja je trenutno zadesila Srbiju i koja će zahtevati razvoj novih projekata čiji će cilj biti obnova. Tu smo da pomognemo”, poručio je Benedikt.\nZakoni i regulativa iz ovih oblasti predstavljaju, takođe i jednu od ključnih stavki u procesu pregovora o pridruživanju Srbije Evropskoj uniji kao sastavni deo Pregovaracke grupe 12 čiji se sledeći sastanak planira za kraj ove godine.


Energyobserver - KAKO BI TREBALO REGULISATI SAOBRAĆAJNE PROPISE ZA ELEKTRIČNE TROTINETE IZ PERSPEKTIVE NAUKE?\nElektrični trotineti predstavljaju sve popularnije prevozno sredstvo, ali istovremeno i novinu i zagonetku za vozače, bicikliste i pešake, pa je definisanje uslova ponašanja korisnika od presudne važnosti. Mali je broj naučno-istraživačkih radova u svetu koji se odnose na upotrebu te vrste vozila. Ovom prilikom master inženjer saobraćaja Igor Velić, osnivač i urednik portala posvećenog bezbednosti saobraćaja Sigurne staze, predstaviće tri koja su se bavila aktuelnim problemom (dostupni OVDE). Na ovaj način, globalni izazov saobraćaja će biti sagledan iz više uglova kako bi se došlo do zadovoljavajućeg rešenja.\ntandardom su predviđeni obavezni uređaji na vozilu, i to:\nAutor: Igor Velić / ENERGETSKI PORTAL SRBIJE


Američki špijuni u Rusiji iznenada ućutali - Sputnjik Srbija\n15:17 25.08.2018 (osveženo 15:29 25.08.2018) Preuzmite kraći link\nAmeričke obaveštajne službe sve manje i manje informacija dobijaju od svojih agenata iz Rusije zbog efikasnih mera ruske kontraobaveštajne službe, piše „Njujork tajms“, pozivajući se na neimenovane izvore bliske američkim bezbednjacima.\nKako se navodi, u poslednje dve godine američki obaveštajci koji rade pri CIA i drugim agencijama su jednostavno „utihnuli“.\nIako se ne veruje da su ti agenti kompromitovani ili pak ubijeni, najverovatnije je reč o tome da su se jednostavno povukli zbog izuzetno agresivne kontraobaveštajne službe u Rusiji.\nPored toga, problem u prikupljanju informacije povezan je i sa odlukom Moskve da protera američke obaveštajce iz Rusije.\nUpravo zbog toga američke vlasti nisu u stanju da razaznaju konkretne namere ruskih vlasti u kontekstu izbora za Kongres, koji će biti održani u novembru u SAD.\n„Njujork tajms“ navodi i da su predstavnici CIA odbili da komentarišu pomenute navode za taj list.\nobaveštajna služba, CIA


BTC $37.890 +2,13%\nETH $2.618 +6,02%\nBNB $393 +2,22%\nSOL $100 +4,12%\nXRP $0,64 +4,82%\nBanka Tajlanda (BoT) je nedavno omogućila lokalnim bankama da uspostavljaju filijale radi bavljenja kriptovalutama.\nBanka Tajlanda (BoT) je nedavno omogućila lokalnim bankama da uspostavljaju filijale radi bavljenja kriptovalutama, prenosi lokalni tajlandski izvor Blognone 3. avgusta.\nPrema saopštenju regulatora objavljenom od strane BoT 1. augusta, tajlandske banke sada mogu da emituju digitalne tokene, da pružaju kripto brokerske usluge, da pokrenu povezane kripto poslove i ulažu u kriptovalute preko filijala.\nMeđutim, nedavno saopštenje potvrdilo je da se svim bankama i drugim finansijskim institucijama i dalje zabranjuje direktno bavljenje kriptovalutama.\nDok je bankama sada dozvoljeno da osnivaju filijale za bavljenje kriptovalutama, ovim podružnicama je zabranjeno da nude usluge vezane za kriptovalute svojim korisnicima i javnosti, a mogu da stupe u interakciju samo sa preduzećima koja su odobrena od strane Tajlandske Komisije za hartije od vrednosti i berze (Thai SEC) i Kancelarija Komisije za osiguranje (OIC). Blognone piše da je filijalama takođe zabranjeno pružanja usluga povezanim sa kriptom za pojedince.\nFilijalama je dozvoljeno da obezbede investicione resurse korisnicima ukoliko ne žele da ulažu u digitalnu imovinu koja ima za cilj da razviju "finansijske inovacije" ili da prošire kvalitet finansijskih usluga, u kom slučaju mogu da koriste BoT Regulatory Sandbok, Blognone takođe napominje.\nRanije ove godine, BoT je objavio saopštenje kojim je zabranio bankarskim institucijama u Tajlandu da investiraju i trguju kriptovalutama, kao i da učestvuju u uspostavljanju kripto berzi, za koje je navodno zakonito u zemlji da se obavljaju sa registracijom. Tajlandska centralna banka takođe je zatražila od banaka da ne pruža savete pojedincima o kripto investiranju ili trgovanju i zabranila je korisnicima da koriste kreditne kartice za kupovinu kriptovaluta.\nU maju je tajlandska vlada izdala regulatorni okvir koji definiše kriptovalute kao "digitalnu imovinu i digitalne tokene" i stavlja ih pod regulaciju tajlandskog SEC-a.\nBoT je početkom juna otkrio da razmišlja o pružanju "novog načina sprovođenja međubankarskog poravnanja" korišćenjem digitalne valute emitovane od centralne banke (CBDC). Prema podacima banke, usvajanje sopstvene kriptovalute bi smanjilo troškove transakcija, a time i smanjilo transakciju i vreme validacije "zbog manjeg procesa posredovanja potrebnog u odnosu na postojeće sisteme".\nNešto ranije u julu, tajlandska vlada usvojila je propise za inicijalnu ponudu novčića (ICO) i tako postalai jedna od prvih jurisdikcija u svetu koja dozvoljava ICO projektima da posluju u potpuno regulisanom okruženju.


Zvizdić čestitao novoj predsjednici EK: Zemlje zapadnog Balkana očekuju integraciju u EU - GlobalCir\nPredsjedavajući Vijeća ministara Bosne i Hercegovine Denis Zvizdić u čestitki Ursuli von der Leyen, povodom izbora za predsjednicu Evropske komisije (EK) napisao je kako zemlje na prostoru Zapadnog Balkana očekuju da će jedan od važnih ciljeva i dalje biti integracija regiona u Evropsku uniju (EU).\n– BiH dijeli s EU isti geografski prostor, isto kulturno-historijsko naslijeđe, iste izazove i nade. Stoga me posebno raduje što je na čelo Evropske komisije došla osoba posvećena jačanju evropskih vrijednosti jedinstva, jednakosti, solidarnosti, sigurnosti i prosperiteta – navodi Zvizdić.\n– Sve zemlje na prostoru zapadnog Balkana očekuju da će jedan od važnih ciljeva i dalje biti integracija našeg regiona u Evropsku uniju. Radujemo se budućoj saradnji i budite sigurni da ćete u nama i dalje, kao u posljednje četiri godine, imati iskrenog partnera posvećenog prihvatanju evropskih načela i standarda, regionalnoj saradnji, miru, stabilnosti i ekonomskom razvoju – dodao je Zvizdić.


Inovativna platforma “Adnexa” kompanije Comtrade Digital Services dobila jedno od najvećih priznanja | Telegraf - Najnovije vesti\n6. decembar 2018 | 09:15 » 09:55\nPlatforma “Adnexa” kompanije Comtrade Digital Services proglašena za najbolju inovaciju u avio industriji\nComtrade Digital Services, jedna od najuspešnijih regionalnih kompanija za softverski inženjering i IT rešenja, postala je bogatija za još jedno stručno priznanje.\nKompanija je na samitu komesara za digitalne i inovacijske poslove u avio kompanijama u Šangaju, prihvatila nagradu za najbolju inovaciju. Adnexa – platforma koja je impresionirala brojne stručnjake iz međunarodne avio industrije, omogućava avio kompanijama da monetizuju podatke.\nOrganizator ove manifestacije, koja se održava već tri godine, je Šangajsko Vazduhoplovno Društvo (SSA) u saradnji sa avio-kompanijom China Eastern Airlines. Ovogodišnjem skupu su prisustvovali predstavnici više od 40 avio-kompanija koji su razgovarali o digitalnim strategijama i značaju stvaranja pozitivnog iskustva za kupce, kao i dodatnih izvora prihoda.\nSamit j eokupio najveća imena među kompanijama iz ove oblasti. Foto: Promo\nPored diskusija i prezentacija, veliku pažnju je privukla dodela nagrada koja je izdvojila nekoliko od najuspešnijih i najperspektivnijih rešenja u ovom domenu. Comtrade Digital Services je dobitnik nagrade za najbolju inovaciju zahvaljujući proizvodu Adnexa – kompletno automatizovanoj platformi koja spaja podatke o putnicima sa relevantnim reklamnim sadržajem, omogućavajući avio kompanijama da povećaju profitabilnost.\nOvo inovativno rešenje, takođe, omogućava kompanijama da kontrolišu reklamni sadržaj kojem su njihovi putnici izloženi i putem kojih kanala, kao što su na primer, avio karta, elektronske potvrde rezervacija ili program zabave tokom leta. Adnexa tako poboljšava iskustvo putnika, dozvoljavajući putnicima da vide samo reklamni sadržaj koji je relevantan za njihov lični profil i preference. Adnexa poseduje kapacitet za upravljanje velikim brojem plasiranih reklama i pomaže da se ovi prikazi pretvore u prihod, bez opterećivanja avio kompanije, oglašivača ili putnika, neželjenim tehnologijama.\nPlatforma se lako prilagođava i adaptira konkretnim potrebama kompanije. Adnexa koristi napredni algoritam za stvaranje besprekornog i transparentnog prodajnog prostora za digitalni advertajzing, koji funkcioniše po principu aukcije. Ovde oglašivači imaju mogućnost da ponude pripejd kampanje koje su kreirane pomoću vrednih podataka o putnicima. Takođe mogu vršiti sitne izmene i pratiti uspeh kampanje u realnom vremenu.\nPrestižna nagrada je potvrda kvaliteta i uspešnosti poslovanja kompanije Comtrade. Foto: Promo\nPrema rečima Marka Javornika, VP/GM Mobility & Travel u kompaniji Comtrade Digital Services, "prateći prihodi avio-kompanija su značajno porasli u proteklih 10 godina, do te mere da sada predstavljaju neophodan izvor prihoda. Međutim, ova industrija i dalje podrazumeva jaku konkurenciju, što znači da kompanije moraju biti digitalno inovativne ukoliko žele da se izdvoje i unovče svaku priliku. Adnexa im omogućava da to učine, i velika nam je čast i zadovoljstvo što je njena moć prepoznata u Kini."\nKristofer Kin, Managing Director for Platforms & Products kompanije Comtrade Digital Services, koji je takođe predstavio rešenje Adnexa na samitu, rekao je da je bila privilegija predstaviti Adnexa platformu na konferenciji, u vreme kada je digitalizacija uhvatila brzi korak na vazduhoplovnom tržištu Kine. Identifikovni su jaki lokalni partneri koji će uz njihovu pomoć, iskoristiti prilike u ovoj dinamičnoj industriji i dodao da se raduje implementaciji platforme kao moćnog sredstva koje će pomoći avio-kompanijama u njihovoj potrazi za većim pratećim prihodima.\nVIDEO: Cisco i Comtrade na konferenciji novih tehnologija u edukaciji\nTagovi: Adnexa, Comtrade, Comtrade Digital Services, Nagrada, priznanje\nBASA 06.12.2018 10:28\nSve cestitke " Komtreidu " !


PU „Đuka Dinić“ Bojnik obaveštava roditelje da je počeo upis i obnova upisa dece jaslene, mlađe i srednje grupe za školsku 2019/2020 godinu – Info Centar Juga\nPredškolska ustanova „Đuka Dinić“ Bojnik obaveštava sve roditelje da je počeo upis i obnova upisa dece jaslene, mlađe i srednje grupe za školsku 2019/2020 godinu radnim danima u vremenu od 7 do 15 sati.\nUPIS JE OBAVEZAN ZA DECU ROĐENU OD 01.03.2013 DO 01.03.2014 GODINE\nPrilikom upisa u pripremno-predškolski program roditelji prilažu:\nZahtev za upis u Predškolsku ustanovu čiji je osnivač Opština Bojnik\nIzvod iz matične knjige rođenih (fotokopiju), a naknadno će dostaviti lekarsko uverenje pedijatra i fotokopiju vakcinacionog kartona pri polasku deteta prvog dana u predškolsku ustanovu ili izdvojeno odeljenje predškolske ustanove (vaspitaču).\nPrilikom upisa i obnove upisa dece u jaslenoj, mlađoj i srednjoj grupi neophodno je:\nIzmirivanje svih dugovanja koja roditelj ima prema vrtiću zaključno sa mesecom koji prethodi zaključenju ugovora\nUgovor može sklopiti samo jedan od roditelja-staratelja\nPotrebna dokumentacija: fotokopija lične karte roditelja koji potpisuje ugovor (za ličnu kartu sa čipom očitani podaci), izvod iz matične knjige rođenih(fotokopiju), a naknadno će dostaviti lekarsko uverenje pedijatra.\nAko je dete koje se smešta u vrtić treće ili četvrto po rođenju u porodici , potrebno je priložiti izvod iz matične knjige rođenih za svu decu iz porodice, fotokopiju lične karte mame, potvrdu o prebivalištu deteta koje se upisuje.\nZa decu iz materijalno ugroženih porodica važeće rešenje o korišćenju socijalne i materijalne pomoći koje prima porodica i fotokopiju lične karte.\nUkoliko je dete sa smetnjama u razvoju, potrebno je priložiti mišljenje interresorne komisije.


Dan online - Kultura: Prva ljetnja škola srpskog jezika - 2019-08-12\nKultura MATICA SRPSKA - DRUŠTVO ČLANOVA U CRNOJ GORI\nĆirilična azbuka Prva ljetnja škola srpskog jezika\nMatica srpska - Društvo članova u Crnoj Gori organizuje prvu Ljetnju školu srpskog jezika u Igalu od 10. do 31. avgusta. Zvanično otvaranje planirano je danas u 9.30 časova u Igalu u prostorijama Kulturno-umjetničkog društva. Škola je namijenjena studentima srpskog i srpskohrvatskog jezika (evropskih i svjetskih univerziteta), kao i srpskoj dijaspori (osobama starijim od 15 godina). Ove godine Ljetnja škola srpskog jezika ima 14 polaznika i to iz različitih dijelova svijeta i sa različitih univerziteta (Tajvan, Rusija, Francuska, Njemačka, Austrija, SAD).\nNastava, na prvom mjestu, podrazumijeva učenje srpskog jezika (ekavski i ijekavski izgovor, govorne vještine, pisanje, gramatički i leksički sistem). U sklopu nastavnih aktivnosti predviđena su i predavanja iz oblasti srpske književnosti. Iako je ovo tek prva ljetnja škola srpskog jezika, organizatori su se potrudili da ponude kvalitetan i raznolik sadržaj, tako da će biti upriličena i predavanja eminentnih stručnjaka iz različitih oblasti srpskog jezika, istorije, nauke, kulture, umjetnosti i religije, kao i mnoge vannastavne aktivnosti u vidu druženja, ekskurzija, obilazaka kulturno-istorijskih znamenitosti Crne Gore, pjesničkih večeri. Organizatori su angažovali četvoro stalnih predavača i 11 povremenih predavača od kojih su većina univerzitetski profesori.\n– Vjerujemo da je organizovanje Ljetnje škole srpskog jezika za strance veoma značajan projekat u današnjoj Crnoj Gori u kojoj je ime srpskog jezika u potpunosti marginalizovano i izbačeno iz javne upotrebe, a srpski narod diskriminisan do te mjere da mu se osporavaju gotovo sva prava. Nadamo se da će ovaj naš projekat postati tradicionalan i da će doprinijeti očuvanju srpskog jezika, književnosti, kulture i sveukupnog srpskog identiteta u Crnoj Gori - navode organizatori u saopštenju.


Larisa Cerić je najbolji sportista 2017. godine u BiH - Narod.ba\nSport 7. Decembra 2017.\nNajbolji sportista 2017. godine u Bosni i Hercegovine je trofejna džudistkinja Larisa Cerić, odlučio je žiri ovogodišnjeg Izbora sportiste godine koji tradicionalno organizuje Olimpijski komitet Bosne i Hercegovine (OK BiH). Džudistkinja Larisa Cerić, četvrti put je dobila ovu prestižnu nagradu u izboru OK BiH, a vlasnica je osam evropskih i dvije svjetske medalje. Cerić je proglašena i najboljom seniorskom sportašicom BiH, […]\nDžudistkinja Larisa Cerić, četvrti put je dobila ovu prestižnu nagradu u izboru OK BiH, a vlasnica je osam evropskih i dvije svjetske medalje. Cerić je proglašena i najboljom seniorskom sportašicom BiH, dok je u muškoj konkurenciji tu nagradu odnio nogometaš Miralem Pjanić, veznjak italijanskog Juventusa i reprezentacije BiH, javlja “Fena”.\nOlimpijski komitet BiH dodijelio je i posebne nagradeza istaknute sportske rezultate u seniorskoj i juniorskoj konkurenciji.


Svetska banka - Doing Business 2018 Plaćanje poreza - DMK Tax & Finance Srbija, Poresko savetovanje, Računovodstvo, Knjigovodstvo, Finansije, Pravne Usluge, Virtuelna Kancelarija Beograd\nNa sledećem linku možete preuzeti kompetan izveštaj za 2018. godinu: Doing Business 2018.\nDoing Business 2018: Reformama do novih radnih mesta, je vodeća publikacija Svetske banke, 15. je u nizu godišnjih izvještaja kojima se mere propisi koji unapređuju poslovnu aktivnost i koji ga ograničavaju. Doing Business predstavlja kvantitativne indikatore o poslovnim propisima i zaštiti imovinskih prava koja se mogu uporediti u 190 ekonomija.\nIndikator plaćanja poreza prati promena u vezi sa različitim porezima i obaveznim doprinosima koje kompanija srednje veličine mora platiti u datoj godini, administrativno opterećenje plaćanja poreza i doprinosa i administrativno opterećenje usaglašenosti sa dva procesa po podnošenju poreskih prijava (povraćaj PDV-a i poreska kontrola).\nIzveštaj Doing Business 2018 obuhvatio je promene u 2016/2017. DB2018 rang Srbije bio je 43 od 190 zemalja, što predstavlja rast od 4 pozicije.\nIndikator Plaćanja poreza za Srbiju pokazao je pad za 4 pozicije, sa 78. na 82. poziciju. Kako u Srbiji nije bilo značajnih poreskih reformi u ovom periodu, verovatno je ovaj pad posledica što su druge države ostvarile napredak u ovoj oblasti.\nRezime reformi poslovanja za Srbiju u 2016/2017 koji je naglasila Svetska banka:\nSrbija je olakšala započinjanje poslovanja ukidanjem obaveze da se APR-u dostavi OP obrazac i povećanjem efikasnosti registra, čime se smanjuje vremena za registraciju kompanija.\nSrbija je poboljšala pouzdanost svog sistema upravljanja zemljištem primenom geografskog informacionog sistema.\nSrbija je olakšala sprovođenje ugovora usvajanjem novog zakona o izvršenju kojim se proširuju i pojašnjavaju ovlašćenja izvršitelja, kao i ovlašćenja sudova tokom procesa izvršenja.


AGRESIJA NA SEVERU SIRIJE: Više projektila ispaljeno sa teritorija pod kontrolom Turske, ima poginulih - mediji.net\nAGRESIJA NA SEVERU SIRIJE: Više projektila ispaljeno sa teritorija pod kontrolom Turske, ima poginulih\nNapad trajao 40 minuta\n- Sedmog aprila u periodu od 18.30 do 19.10, kao rezultat artiljerijskih napada sa teritorije koju kontrolišu Oružane snage Turske na naseljena mesta u okrugu Tel Rifat, provincija Alep, poginulo je pet civila. Povređeno je šest osoba, uključujući dvoje dece - saopštili su u Centru.\nRanije je sirijska agencija SANA,...\nalepPročitajte još na ovu temu\nPreko 20 ratnih brodova Crnomorske flote učestvovalo je u zajedničkoj vežbi sa posadama jurišnih aviona Su-25SM3 ruskog vazduhoplovstva i pripadnicima PVO Južnog vojnog okruga u završnoj inspekciji snaga flote nakon zimskog perioda obuke, izvestila je ruska vojska\nOVO NEMA NIGDE! Hit snimak tuče četvorice u Žarkovu nasred ulice, NEBESKI SMO NAROD, NEMA ŠTA (VIDEO)\nNajveće batine dobio je automobil, jer je stolica završila u zadnjem delu vozila\nPretukli popa i popadiju posle utakmice, deca SVE GLEDALA!\nU subotu je u Kosjeriću došlo do zaista nesvakidašnjeg incidenta nakon fudbalske utakmice, kada je više osoba nasrnulo na golmana i sveštenika Blagoja Gavrilovića iz sela Ražana i njegovu suprugu naočigled male dece.\nNASELA NA PREVARU! ŽENA IZ DOBOJA MISLILA DA ĆE SE UDATI ZA AMERIČKOG VOJNIKA: Ostala bez enormne sume novca\nMuškarac se predstavio kao američki vojnik stacioniran u Siriji, a ženi je kazao da je zainteresovan za brak


Ogromna većina građana naše zemlje smatra da nikako ne bi bilo opravdano ući u rat da bi Kosovo i Metohija ostali u sastavu Srbije.\nZanimljivo je da čak ni većina glasača desničarskih stranaka - SRS i Dveri - takođe ne bi bila spremna da se lati oružja zbog južne pokrajine.\nTo je rezultat velikog istraživanja (biće predstavljeno sutra), koje je sproveo Beogradski centar za bezbednosnu politiku uz podršku Ministarstva spoljnih poslova Norveške u periodu od 26. decembra do 14. januara. Anketirano je 1.403 punoletnih stanovnika Srbije, bez Kosova.\n- Najratoborniji su oni koji imaju najmanje iskustva u ratu, to jest mladi od 18 do 29 godina i to u procentu od 15 odsto. Zato bi trebalo stariji da im objasne da rat nije ništa romantično ni lepo, već da je to ogroman gubitak za sve strane - objašnjava Sonja Stojanović-Gajić, direktorka ovog centra.\nIstraživanje je obuhvatilo i konkretna pitanja u vezi sa angažmanom tokom rata, gde se pokazalo da je spremnost građana za oružje još manja.\n- Među zagovornicima rata najviše je ispitanika sa samo osnovnom školom ili nezavršenim fakultetom. Takođe, jedino se među njima pripadnici srpske i romske nacionalnosti zalažu za rat, dok su pripadnici drugih nacionalnih manjina koje žive u Srbiji protiv - ističe Stojanović-Gajić.\nOdgovor na prethodno pitanje, u zavisnosti od godina\nDirektor Centra za regionalizam Aleksandar Popov ističe da su građani konačno počeli da misle svojom glavom.\n- Više od polovine populacije pamti posledice rata 1999, što ne odgovara „dobrovoljnim davaocima tuđe krvi“. Nažalost, još u regionu postoje neodgovorni državnici koji zveckaju oružjem kako bi skrenuli pažnju sa svojih lopovluka i nemaštine naroda - kaže Popov.\n"BRISEL NIJE SMOGAO SNAGE" Brnabić: EU nije naterela Prištinu da ispuni obaveze\nTači: Ne odustajemo od integrisanog upravljanja prelazima\nKosovska strana neće odustati od svojih stavova kada je reč o predlozima za "integrisanim upravljanjem granicom sa Srbijom", izjavio je danas premijer Kosova Hašim Tači.


BEZ DOGOVORA NEMA NAPETKA NI ZA KOSOVO NI ZA SRBIJU: "Mi ne pristajemo na politiku svršenog čina i u ovakvim uslovima dijalog je nemoguć"! • HAPPYTV.RS\nKosovo ne može da uđe ni u jednu važniju međunarodnu organizaciju dok se ne dogovori sa Srbijom, a bez dogovor nema napretka ni za Kosovo ni za Srbiju, izjavio je ministar spoljnih poslova Ivica Dačić, ističući da ne pristajemo na politiku svršenog čina.\nOdgovarajući na pitanje može li se išta popraviti u međusobnim odnosima između Srbije i Kosova, Dačić je rekao da može i da je uslov za to da Albanci ukinu besmislene takse koje su uveli na srpsku robu.\nOn je rekao da deo međunarodne zajednice uglavnom osuđuje izjave koje stižu iz Srbije, a koje se odnose na našu pomoć Srbima ukoliko ih kosovska vojska napadne, i mi smo toga svesni, i zato ih molimo da nas ne dovode u takvu situaciju i eskalaciju nasilja.\nMi smo se opredelili za konstruktivan pristup kako ne bi bilo simetrije u odgovornosti, napomenuo je Dačić i naveo da se međunarodna zajednica, naklonjena Albancima, na to ne obazire.\nPo pitanju vanredne sednice Saveta bezbednosti Ujedinjenih nacija posvećene situaciji na Kosovu, šef diplomatije kaže da je protekla kako je očekivano i da nije bilo nikakvih iznenađenja. On je dodao da je Srbija tražila tu sednicu kako bi se izjasnile sve članice saveta, i velike sile, ali i one zemlje koje nisu priznale nezavisnost Kosova.\nAmerika, Engleska i Francuska i još neke zemlje smatraju da Kosovo kao samostalna zemlja ima pravo da formira sopstvenu vojsku, bez obzira što za tako nešto nema uporišta u međunarodnom pravu, rekao je Dačić.


Ponovo aktuelna priča o obilaznici oko Užica (VIDEO) – ZoomUe\nUŽICE-Gradonačelnik Užica Tihomir Petković saopštio je da je na današnjem sastanku sa predstavnicima opštine Bajina Bašta,Instituta za puteve i Puteva Užice dogovoreno da se formira Radni tim koji do 15.februara treba da uradi Idejni projekat obilaznice ka Bajinoj Bašti.\nPetković je podsetio da je priča o obilaznici stara više decenija,a da se sa realizacijom projekta stalo 2008.godine.\n„Generalni projeklat urađen je za petlju na Surduku,ali ne i za most i obilaznicu.Mislimo da je sada pravi momenat da se ponovo pokrene taj projekat zajedno sa izgradnjom tunela ispod Kadinjače,jer tunel nema svrhu bez obilaznice“,rekao je Petković.\nGradonačelnik Užica je istakao da očekuje da da će se novac za ovaj projekat obezbediti uz podršku Ministarstva saobraćaja i Puteva Srbije.\nTags: Gradonačelnik Užica Tihomir PetkovićMinistarstva saobraćajaPuteva Srbije\nNext story Oštetio budžet za milion i po dinara\nPrevious story Uspostavljanje sistema odbrane od poplava (VIDEO)


Među obrađenim slučajevima je i kontroverzni plan za termoelektranu na ugalj Kosovo, koja će možda biti podržana sa dvadesetogodišnjim dugoročnim kupoprodajnim ugovorom. I dok takvi ugovori smanjuju rizik od toga da termoelektrana neće moći da prodaje električnu energiju ostvarujući profit, oni se uglavnom smatraju kao ometanje kompeticije, te su rijetko dozvoljeni.\nU januaru ove godine, Narodna skupština Srbije je ratifikovala ugovor za TE Kostolac i rudnika Drmno, vrijedan 608 miliona američkih dolara. Srbija je za razvoj rudnika uzela kredit Kineske izvozne banke na ime Elektroprivrede Srbije (državno vlasništvo). Ovako je EPS-u osiguran povratak podignutih sredstava, dajući tako kompaniji prednost na tržištu.\n“Vlade zemalja jugoistočne Evrope više ne mogu tek tako davati novac energetskim kompanijama. One bi što prije trebale da nauče pravila – definitivno prije nego što se obavežu na finansiranje novih velikih projekata” izjavila je Pippa Gallop, koordinator istraživanja u CEE Bankwatch. “Posljedica odluka u ovom sektoru se osjete nakon nekoliko decenija, energetske investicije su veoma zavisne od troškova, te bi nadležni za strateške dokumente i zakone trebali da poduzmu sve da bi osigurali pravnu sigurnost. Pitanja vezana za državne podsticaje nisu iznimka”\n“Vlade koje se ne ponašaju u skladu sa zahtjevima zakona o državnoj pomoći se suočavaju sa ozbiljnim pravnim rizicima na državnom i Evropskom nivou, uključujući odluke donesene godinama prije pristupanja EU. Zemlje članice Energetske zajednice bi trebalo da izvuku snažnu lekciju iz slučaja Mađarske, koja je potpisala dugoročni ugovor o kupovini sa termoelektranama sredinom 90-ih, te je zbog toga dospjela na sud nakon ulaska u EU 2004. godine.\nMađarska je na kraju morala da plati razliku između tržišne cijene i cijene koju je platila za električnu energiju pod ugovorom, sa kamatama” upozorio je Rijad Tikveša, predsjednik organizacije Ekotim.\nKampanju provode organizacije Centar za životnu sredinu (Banja Luka), Centar za ekologiju i energiju (Tuzla), Ekotim (Sarajevo).


Potpisan protokol o saradnji FCS, RTS i Telekom Srbija\nTanjug 15. januara 2021. 11:24\nBEOGRAD – U sredu, 13. januara, u Beogradu je potpisan Protokol o saradnji Filmskog centra Srbije, Radio-televizije Srbije i Telekoma Srbija, saopšteno je su iz Filmskog centra Srbije.\nSaradnja uspostavljena ovim Protokolom ima za cilj formiranje i razvoj zajedničke i efikasnije kontrole namenskog trošenja sredstava od strane dobitnika sredstava FCS-a, RTS-a i Telekoma Srbija, kada dobitnik sredstava za potrebe snimanja TV serije koristi resurse i audio-vizuelne materijale istovremeno namenjene za potrebe snimanja filma, i obrnuto.\nPotpisnici protokola će sa ovim ciljem formirati Zajedničku komisiju za pravdanje sredstava, u kojoj će svaka imati po jednog predstavnika.\nOva komisija će kontrolisati ugovore o (su)finansiranju TV serije ili filma, budžete produkcije, vremenski plan realizacije, ugovore dobitnika sredstava sa glumcima i tehničkim ekipama TV serije ili filma, sva izvršena plaćanja, kao i drugu dokumentaciju od značaja za proizvodnju ovih sadržaja.\nProtokol je nastao imajući u vidu da se u proizvodnji televizijskih serija često koriste resursi i audio-vizuelni materijali koji su istovremeno namenjeni za potrebe snimanja filmova čija je realizacija prethodno finansijski podržana od strane FCS-a, i obrnuto, zbog čega se potencijalno stvara problem prilikom kontrole i pravdanja namenskog utroška sredstava potpisnica Protokola.\nOvaj dokument će predstavljati osnov za donošenje odgovarajućih pravilnika i uputstava na zajedničkom nivou, bliže definisati rad Zajedničke komisije, ali i razvijanje drugih mehanizama i aktivnosti na planu saradnje Filmskog centra Srbije, Radio-televizije Srbije i Telekoma Srbija.\nIzložba Miloša Šobajića otvorila Galeriju Kombank dvorane\n“Kelti” dobili veoma pozitivnu kritiku u Berlinu\nKratki film „Sve je dobro“ putuje na festival u Turskoj\nNastavljeno snimanje domaćeg filma „Metamorfoze“ u Beogradu\nEnesu Haliloviću uručena nagrada „Zlatni suncokret“\nDuplo izdanje Martovskog festivala od 22. do 28. marta\nScenograf Aleksandar Denić nominovan za operskog…\nEnesu Haliloviću uručena nagrada „Zlatni…\nPromocija „Knjige o Beogradu“ na ruskom jeziku


RTS :: Ivan Brajović novi predsednik Skupštine Crne Gore\nRegion Ivan Brajović novi predsednik Skupštine Crne Gore\nčetvrtak, 24. nov 2016, 15:45 -> 19:21\nIvan Brajović novi predsednik Skupštine Crne Gore\nNovoizabrani predsednik crnogorskog parlamenta, lider partije Socijaldemokrate Ivan Brajović, rekao je da će skupštinu pod njegovim rukovodstvom odlikovati ozbiljnost, stručnost, efikasnost i profesionalizam.\nIvan Brajović je u obraćanju poslanicima Skupštine, rekao da nema poteza kojeg bi se postideo u svojoj 27-godišnjoj političkoj karijeri.\nNjegov partijski kolega Vujica Lazović je u obrazloženju predloga da Brajović bude predsednik Skupštine rekao da novi šef crnogorskog parlamenta garantuje nastavak procesa koji predstavljaju strateške ciljeve Crne Gore.\nSednici Skupštine nije prisustvovala opozicija koja je ranije najavila bojkot rada parlamenta, jer je nezadovoljna ishodom parlamentarnih izbora koji su održani 16. oktobra.\nBrajović je rekao da je odluka opozicije na njoj da li će učestvovati u radu Skupštine, ali da ih rado očekuje.\nParlamentarnu većinu u Skupštini od 42 poslanika čine Demokratska partija socijalista (DPS), Socijaldemokratske, zatim, Bošnjačka stranka (BS), Hrvatska građanska inicijativa (HGI) i koalicija "Albanci odlučno".\nTe partije će, kako je najavljeno, formirati i novu Vladu Crne Gore, čiji je mandatar zamenik predsednika DPS-a Duško Marković.\nMandatar za formiranje nove crnogorske vlade Duško Marković predložiće Skupštini u ponedeljak, 28. novembra, sastav i program vlade pošto se sa manjinskim strankama i Socijaldemokratijom dogovorio o raspodeli vlasti, saopštio je DPS.\nBrajović je dugi niz godina bio visoki funkcioner Socijaldemokratske partije (SDP), na čijem je čelu Ranko Krivokapić.\nOni su se politički razišli u januaru ove godine, kada je grupa poslanika SDP, okupljena oko Krivokapića, glasala protiv poverenja Vladi Crne Gore.\nIvan Brajović i frakcija SDP okupljena oko njega podržali su Vladu Mila Đukanovića.\nSavet Evrope: Hrvatski policajci vezane migrante bacali u reku Koranu\nKarl Nehamer preuzima mesto kancelara Austrije


BiH ni u martu neće dobiti vakcine od “Kovaks” sistema - NTV Arena Bijeljina\nBiH ni u martu neće dobiti vakcine od “Kovaks” sistema\nBiH ni u martu neće dobiti vakcine putem zajedničkog mehanizma “Kovaks” jer za to nije još nije ispunila uslove, navedeno je u dokumentu koji je dobilo Ministarstvo civilnih poslova u Savjetu ministara od Kancelarije “Kovaks” mehanizma.\nU pismu se navodi da je 29. januara javljeno BiH da će dobiti 23.400 doza vakcina proizvođača “Fajzer” pod uslovom da ispune niz navedenih uslova, a oni, kako ističu iz “Kovaksa”, nisu ispunjeni.\nTo se prvenstveno odnosi na zahtjeve “ultra hladnog lanca” za skladištenje vakcina, ali i obaveze iz pravnog i administrativnog aspekta.\n“Nakon nekoliko obavljenih razgovora sa kompanijom `Fajzer` u posljednje tri sedmice sa žaljenjem vas obavještavamo da će se isporuka ovih doza biti odgođena sve dok se ne ispune dodatni zahtjevi `Fajzera` za dubinskom analizom, koji daleko nadilaze procjene spremnosti koju je izvršio Regionalni odbor za procjenu”, navedeno je u pismu.\nZa ubrzanje rješenja problema, “Kovaks” nudi BiH organizaciju razgovora s predstavnicima “Fajzera”, prenosi portal “Kliks”.\n“Fajzer” od BiH traži i potpis sporazuma o naknadi štete i odgovornostima, ako oni smatraju da postoje pravni ili finansijski rizici oko mogućih obeštećenja koja mogu nastati.\nS druge strane, iz Ministarstva civilnih poslova ranije su saopštili drugim nivoima da su ispunjene sve obaveze koje su do njih. (Srna)\nTags: bih, koronavirus, rs, vakcina, vakcinacija, zemlja\nIstraga UEFE zbog uvreda Ibrahimoviću u Beogradu